'Nawi Tikham' tuah ding an tharchuah: Mi cheukhat lung awtawm in an um - THE CHINLAND POST\nTCP Hakha — Chin ramkulh khualipi Hakha nitlak lei khuataw ah ummi neel Nawi ah Tikham (Dam) tuah an timh tiah theih a si. Hihi a hlan ah pumpak in an rak caihkhan bal cangmi a rak si, nain, hlawh a rak tling lo tiah kan theih. Atu ah, an hun thawk than tik ahhin, mizapi cu lawmh ding maw si, lawmhlo ding timi karlak ah an buai tiah theih a si.\nHikong he pehtlai in, Ramkulh Sipin Lutlai hlun Pu Thla Hre nih, “Halkha ah Rili fa-te kan ngei ve cang lai” timi tlangtar in a pumpak Facebook ah July 22 ah a thanh.\nHakhua ah khuasami pakhat nih, “hi kong hi fakpi in ruahhaumi cu a si, thur le hnawmtaam kong he a pehtlai, Siipin nih Cawbuk Sang i hnawmthur thletmi, atu innhmun thar an samhmi i hnawmtam ding, vawlei tang in hmuh khawhlomi hnawmtam vialte tbk. hi zohchih a hau. Vun ruah ah, Inn hnulei zunput thlang ah dinti tikhor cawh he a khat lai. Cun, tlang le khuachung lei in a fenhmi vialte le a dil dingmi vialte, ruah chihlo awk tha lo. Cun, a dawhnak hoih ‘aesthetic aspect’ lawng kha an chimmi a si fawn tik ah fak deuh in ruah a hau. A dawh kan timi lila hi zoh than a herh. Cun, a hlei khun in, Hakha khua kan samh an ti i, Khuathar ah Ekah 100 kong ah a buaibai, nihin tiang an lim setset hlan ah, Ekah 676 an samh chap i a buai thiamthiam. Cu nak vialte in, Nawi cu Dinti caah a si lai an ti ko ahcun, Timit Dinti hmanh an lim hui lo. An tuah cuahmah mi an riantu hi lim khitkhet hna sehlaw a tha deuh hnga” tiah a chim.\nPu Thla Hre catial ning ah, “Nawi Dam (Nawi Tidil Nganpi)” tiah an pek dingmi zong a langhter i 2008-2009 hrawng ah Pu Ni Kung (DC), Pu Mang Hram (Tleicia) hna tawlrelnak in Hakha upa ceukhat hruainak in Prof. Dr. Khin Maung Chit le a hnuzul hna he an rak zoh bal cang timi zong a langhter.\nHi rili fate nih,\n Chin ramkulh ṭhanchonak a bawmtu\n Halkha khua kan nun a kan cawisangtu\n Timit lei kuang vialte cinthlaknak ti a pe khotu\n Hmailei minung sing 2 tiang Halkha dinti a pe kho tu\n Fing le tlang a dawh tertu\n Khua caan a ṭhat tertu\n Nga tampi zuat khawhnak\n Sangphawlawng in tlawnlen khawhnak\n Ti lio thiamnak\n Electric hmuh khawhnak\n Mi zapi tlawnlen ṭhatnak\n Khual tlung mileng tampi rat duhnak\n Pangpar dum le lente celhnak a phunphun sersiam khawhnak\n Lung anuamh tercaah minung ngandam nak apeetu\n Khua a dawh tertu\n Hotel hmunhma ṭhatnak\n Pawcawmnak rian tampi ṭuan khawhnak\n Lo ngei 16.59 acre caah paw cawm nun daan thlenn khawhnak\n Golf lentecelhnak a dawh ter tu\n University a dawh tertu\n Fingtlang a hninghno tertu\n Tangka lutchuak tampi a kan hmuh tertu\n Minung tampi a karh tertu\n¢ Rilikam khua nih acomi nuamh nak Kan ngei ve lai\n Chin ramkulh le Halkha min a than tertu, a si te lai tiah Pu Thla Hre nih cun a tial.\nAsinain, Nawi Tikham (Nawi Dam) tuah dingmi kong ah a nuam lomi le duh lomi khuami, pumpak le chungkhar tampi an rak um.\n“Nawi Dam kan tuah lai nan timi kong ah Pu Zo Bawi, Pu Sony Thang Cung inn te ah nan ra i thil sining ka nu le ka pa le, ka u le nan rak chimh hna a tha tuk. Nan dirhmun, nan sining kan in theih thiam piak hna. Kan lung nuam ve lo. Ka Pu le ka pi nih tuan tuk ah a kan kal tak. Ka pa nih dinfelnak le tlukruan tein tlawnlen hi a kan cawnpiak, na pu duhmi si a kan ti. Hakkauh le porhlawt le mi zeirello te hna hi an duh lo. Dinlo i ka pu kutneh a simi dum he inn he um dihmi Cozah nih theng (seh) in an chunh dih lio ahhin Halkha i a rak pemmi nih inntung an dirh nak ca cun tuah ko hna seh an rak ti. Kan Nawi rawn balte atu cu Cozah kut ah kan in pe siang ti lo. A dang nan lo hma ban (Timit ti lak, Halkha khua chung hmun thur …) nan chuah rih lo mi pawl kha chuah ta u law tha lai. A Dingfelmi, zumh awktlakmi le mi phun a dawt taktak mi mino hruaitu tha a chuah tik ah Nawi Dam tuah ding cu kan ruah than te hna lai” tiah Nawi Dam kong he pehtlai in, Lily Ca Hlei Tial nih pumpak Facebook ah July 22 ah a langhter.\nNawi Tikham nih a chilh dingmi zawn. Photo: Salai SH Lian\nHi Nawi Dam kong ah Online Social Media cung ah an duhnak an langhter cio mi hmuh khawh a si. Mi cheukhat nih an duh, an lungtlinnak an chim. Micheu khat nih an duhlonak an langhter. A cheu nih pawmkam zohkhennak lei in an chim i, a cheukhat nih Budget lei kongkau he chimrel a si. A dih dingmi le lim dingmi kong ah lunghrinhnak a ngeimi zong an um len. Cucaah, hi kong he pehtlai in, fiang deuh in mizapi sin ah chimfiannak a um ah a herhmi a si. A ruang cu mizapi he a pehtlaimi (public interest) a si.\n“Cun, Pu Thla Hre Facebook catial ning in, atutan ah Vice-president Pu Henry Van Thio nih Nawi Dam hi Hakha ca le Chin ramkulh caah a herh tukmi a si caah ka tuah hrimhrim lai a tinak zong a langhter.”\n“Atulio Chin ramkulh i cozah zung ah lutlai riantuanmi pakhat nih thil tha tuah cu kan lawmh ding a si ko. Nain, rampi phaisa in tuah dingmi si ko caah zapi caah thatnak a chuahpi dingmi a si ah a tha bik. Tahchunnak ah, keimah hi cozah lutlai le hawile nih Kawl lei in an ka tlawn tawn. Cu ahcun, Hakha lenpi nak pawl le Hakha zohnak ah kan hman tawnmi Hakha Khuacuanh Tlang cu atu cu View Point tiah a man pek in luh a si. Cucu a tha lo ngai, zapi ta cu zapi ta in a um awk a si ko. Cun, atu ah thanchonak nih an phanh hna, hihi hitin a si zungzal lai lo. A thialtak hna caan a um te lai, cutik ah zeitindah kan cawlcangh telai i caansau a nguhmi (sustainable) thanchonak a si khawh lai timi tiang hi nan khuapi caah nan ruah hau” tiah a chim.\nKhuami tampi nih ‘Nawi Dam’ zong cu an tuah zong ah, mizapi caah silo in pumpak hlawhnak hna a si than ko lai timi lunghrinhnak an ngeihmi zong an um theih khawh a si.#\nPrevious CNLD Thantlang Peng EC siamremhnak le Candidate thimnak an tuah\nNext Chin Ramkulh NLD an fiang cang: Pu Zo Bawi Pyithu Hluttaw in a cuh lai\n1 thought on “‘Nawi Tikham’ tuah ding an tharchuah: Mi cheukhat lung awtawm in an um”\nNawi Dam cu Pathian thluachuah nak thawng in kan mah Lai ram le miphun dawtnak angei taktak mi zumh tlak bochan tlak, Kawl ram pumpi hruai tu pa 3 nak VP Henry Van Thio zuam piak nak thawng in 2020-2021 phaisa kum ah thawk khawh ding in 2 billion sanction ah tuah cang I azapi dih ding ah 10 billion asi lai I kum 3 ah a dih lai tiah thawng kan theih tik ah Laimi vialte kan lung aa lawm dih rua tiah ka ruah, asi nain Nawi Dam nih akhuh hnga mi pupa ram pawcawm nak caah ahmang mi pawl\nlung tling te in an ruah thiam lai maw timi hi ruah awk a um ngai.\n1.\tAtu ah kanmah Laimi (Hakha Thantlang) chung in bawi zik pa3 Pathian nih akan thluachuahpiak hna I mah hna cu Kawlram pumpi Vice President Henry Van Thio, Chin Hlutdaw Chairman Pu Zo Bawi , Chin State Upadi lei sangbik Pu Sony Thang Cung an si. Anmah pa 3 lam hruai zuam nak thawng in acunglei thawngttha cu kan rak theih mi asi.\n2.\tKhua le ram caah thil ngan roling tuah tik ah a tthatnak tampi a um bantuk in donkhantu cu um phung asi. Atu ah Nawi Dam kan tuah thawng in atthatnak pawl cu hruaitu upa hna 3 sa duhthahnak kha phun 25 tiang in Pu Thla Hre nih facebook ah alanghter cang nain khat lei kap athei fiang lo mi le duhnak le ruahnak menmen in thil asi ning taktak athuk le atling in a athei kho lem rih lo mi pawl nih an chim cio mi zong a um ve. Mah chung ahcun biana ah;1. Ti thur, ti nawi asi lai, Zun le Ek hang asi lai. 2. Ti aa dil kho lai lo ti hna nung a um lo. 3. Ngak chia an tla lai. 4. Lo le lei kuang achilh dih lai an paw cawm nak hrawhpik bantuk asi. 5. Ttha te an tuah kho hnga maw eihmurnak in an ttuan lai I kan zum hna lo tbk, bia tam pi achuak ve ko. Asive ko ruahnak cu chuah awk asi cio ko.\n3.\tAsinain Thil biapi kan tuah tik ah Causes ( Aruang) and Effects ( Aphichuak )cu a um zung zal. Upa hruaitu zumhtlak pawl tuaktan mi le thiamsang mifim pawl nih zei tin an ruah an chim, an ttuan timi kha zapi nih lung fim lung thiang te in kan zoh chih, kan ruah chih ve aherh tiah ka ruah.\nkeimah zong bawmchaantu komiti ah an ka telh ve caah 9.7.2020 ni meeting ka tel ve i thil sining lungtliang taktak in ka theih ve.\n(a) Nawi Dam an rak timhtuah nak hi 2009 December ah Pu Ni kung le upa cheukhat hruainak in Prof. Khin Mg Chit le thiamsang 6 pawl nih an rak zoh survey an rak tuah cang nak report ah ” Tii aadil kho lai, attha tuk lai aa dawh tuk lai, athuk deuh in zoh le cawh aherh” tiah an timi cung in an arak thok.\n(b) Acunglei upa pawl nih asawh sawh silo in 2019 December thok khan thiamsang (expert) pawl thla hnih le cheu chung survey an tuah ter hna hnu ah an report cung zoh in phaisa zong har ngai in an kawl khawh hnu ah zapi sin le vawlei ngei pawl sin ah kan tuah lai tiah an langh ter mi hi a si.\n(c) 9.7.2020 Ni ah meeting ah Dum hau Eka 16.59 angei mi pawl, Bawmchaan tu upa pawl, zung lei bawi zik pawl, tonnak ah, Pu Zo Bawi, Pu Sony Thang Cung, Sipin vuanci U Soe Thet hna tel le forh fial biachim nak meeting ah meeting kai mi zapi nih biatak tein caihmai nak an chuah pi cio nak ah lung a fiang kho ngai,\n(d) Cu leng ah Chin State Irrigation Zung bawi zik U Khin Mg Lwin nih Power Piont in thla hnih cheu chung an riantuan nak a dikhliar in a piah dih achim dih cik cek i lung afiang kho tuk caah lung lawmh ngai asi.\n(e) U Khin Mg Lwin nih ” Nawi tidil thawng in Hakha caah zungzal Tii kong ah harnak a um ti lai lo nak kong. Ti thur an thenh ( Purify) lai nak le phan a um lai lo nak kong, vawlei tang thukpi tiang an cawh nak kong vialte le zei hmanh thinphan a um lo nak kong le atthatnak san athlaihnak le aa dawh nak pawl vialte kha fiang ngai in achim leng ah bia halnak bia leh nak zong an tuah dih.\n(f) vawlei ngei pawl zong pakhat hnu pakhat an ruahnak an duh nak an chim ter cio hna i ” Kan siang lo tiah ati mi an um bantuk in miphun le khua ram caah hruaitu pawl nih athabik nan ti mi kan pawm ko ati zong ah um ve.\n(g) Kan vawlei pi cu uktu nih mipi tthanchonak caah hman aduh ahcun acozah phung phai ning in Zawcii pek in hman piak ding a si ko nain, atu ah acozah nih zawci tuak i pek mi leng ah, Acunglei upa akan hruaitu pawl nih vawlei ngei pawl ngeihchiat ter lo ding bak in chimchawnhnak le inn tiang in valen nak an tuah leng ah,\n(1) INN hmun 60×80 pakhat cio pek ding\n(2) vawlei kha pawcawmnak taktak ah hmang mi Lei athuang mi cu Eka pakhat ah ting 50 rate in ruah piak ding, chap ding.\n(3) Dum hau thing kung acing mi cu acozah rate in ruah piak ding .\n(4) Ahmun ah Inn he lo he khua sa mi an si ahcun Inn ttheh nak le thialkam nak ah Ting 30 bawmh awk.\n(5) Mah chung khar pawl cu Nawi Dam adih tik ah akiangkap ah pawcawmnak tuah an duh ah cun ruah piak hmasa bik ding (Usaapee) (6) Acunglei hmuh tem ding ah tuanvo kan nin lak piak dih hrimhrim lai tiah bia an kilh hna.\nCu caah Kan Nawi Dam pi caah akan hruaitu pawl an ruah nak le an khuakhaan nak hi cu Pathain nih akan thluachuah akan dawt tuk caah asi tiah ka ruah i mizapi zong nih biatak te in thlacam nak insiseh, ruahnak thazang in siseh izuam cio usih.\nHakha kan ti har cu zapi theih a si.Timit Dam hi meitha in dawp ding asi i caan sau kan ni rinh kho hnga maw ?. Lai kua le Falamram chung ah asi fawn, minung kan karh ning in Nawi Dam kan dil khawh lo ah cun Hakha khua lipi hi tii har ruang hawihna ah an kan thial piak sual lai ti ka phang ngai.


Hi ka tlangtar nih langhter a duh mi cu rei theih le thil rit mi hna thilzangkhai te in kan um nak ding ah cun Jesuh nihka nawl hi cawng uh law , nan thil a zang lai a ti mi chung ah hin a nawl cawn i thil zang nak ding ah a hmasa bik tuah ding a kan duh mi cu Toidor le nunnem hi a si. Kan Baibal cangthim mi umtu ning ah hin Jesuh nih a hmuh hmasa bik khua a si mi Khorazin, Besaida le Kapernaum khua hna nih a lung a dongh hna zia.Vancung khua aphaknak ding ah an mah hnanak cun Pathian dantat nak a in mi Sodom khua hmanh kha a zang fah deuh hna lai nak kong kha a chim.Cun kan fim ngai an ti tung i an thil a rit ngai tung ning hna kha a hmuh hna tik ah hi bia hi a cawn piak hna nak hi a si. Milungnem le toidor nak thinlung a ngei mi h…\nKa fa le biatak chungah khua an sa ti mi nain a ka lawmhter deuhtu zeihmanh a um ti lo.3 John 1:4:\nAmerica ram Washington DC uk chungah aum mi Spoken khua pawng Big Bend River kam an lo ah Mr. Willian Jackson Smart cu achungkhar he nuam ngai in dum an tuah i khua an sa. Chungkhar te in an i nuam lingcing, 1890 kum March thla ah ruah lo piin an nu nih athi tak hna. A nupi le a fa le a dawtuk mi William Jacson Smart nih cun nu tuanvo le pa tuanvo lak in a fa le cu tha tein a zoh khenh hna. A fa le an van upa dih cang. A fanu fangkhat te zong cu va a van ngeih i Mrs. John Bruce Dodd a van si cang. William Jeckson Smart zong 1910 kum ah a thi ve i a nupi pawng te…\nCucaah kuhchuk hnah kha an i put i amah don awkah khan an kal i, “Pathian cu thangṭhat ko u! Bawipa min in a rami cu Pathian nih thluachuah pe ko seh. Pathian nih Israel Siangpahrang cu thluachuah pe ko seh,” tiah an au.John 12:13\nJerusalem khua kha an hei naih cang i Oliv Tlang i a ummi Bethfeih le Bethani khua kha an phak tikah, Jesuh nih a zultu pahnih kha a thlah hna i “Nan hmai khua ah khin va kal u law nan va luh kate ah, ahohmanh nih an i cit bal lomi laa fate, hri in aa hreng komi kha nan hmuh lai. Va phoih u law hika ah hin ratpi u. Cun mi nih, ‘Zeicahdah mah khakha nan tuah?’ tiah an in hal hna ahcun. ‘Kan Bawipa nih a herh i kan rak in pek ṭhan zau hna lai,’ tiah nan ti lai,” a ti hna. Cucaah an rak kal i khua chung zalam ah cun inn pakhat innka pawngah laa fate pakhat a rak i hren ko cu an va hmuh. An phoih lioah khan an pawng i a dirmi micheu nih khan, “Zeidah nan tuah? Laa fate hri maw nan phoih?” tiah an hal hna. Jesuh nih a chimh hna bantuk kh…\nMay 11 le 14 kar ah khan Pyin Oo Lwin (Maymyo) ah Cawnpiak an ka sawm caah ka va kal. Lisu Baibal Sianginn ah cawnnak tuah a si. Hi sianginn ah hin inn thar nganpi pahnih a um. Lisu mirum (Mogok khua i an ngeihchiah cheuhra cheukhat cu a mah ta a si ti tiang in an chimmi Aung Thein) nih ting 1000 leng dih in a sakpiakmi hna a si. Mi phun pakhat nih Pathian a zummi mirum pakhat ngeih a hlawk ning hi mu ti in ka hngar ngai hna. Cu inn dawhdawh hna cu hman ka thlak hna lai tiah Camera ka chuah i hmeh ka vun zalh ahcun ka hmet kho lo. Zeicah tiah Camera chungah Battery a rak um lo caah a si.Ka thawh lai zan, inn ah Battery charging ka tuahnak ah Battery KA PHILH tak caah a si. Philh lo ding thil kan PHILH tikah a pawi tuk tawn.\n1 Samuel 7:12 ah kan hmuhmi Ebenezer timi sullam cu Bawmhnak Lung (stone of help) tinak a si. Pathian bomhnak philhlonak caah phummi lung tinak a si. Baibal ah philh lo ding, lungchungah icinken peng ding aa tialnak hmun hnih in kan langhter ahcun…


Billy Graham Tunu Nih Donald Trump Cu Fak Taktakin A Phomh Ko! – Chin 11 News\nBilly Graham Tunu Nih Donald Trump Cu Fak Taktakin A Phomh Ko!\nPosted By: victor victor August 28, 2020\nDonald Trump nih president a tuan chungah thiltha tampi a tuah, a riantuan chungah thiltha lo tampi a cang mi a um. Hi thil ruangah USA ram i Evangelical khrihfa mi hna nih Trump kal ning cu an duh lo ngai.\nPresident a cuh ka te khan Christian tam deuh nih cun a zumhnak ruang le Pathian zumtu a si ruangah vote peknak nih an dir pi i a si nain a tu-ah cun hi vote a rak pe tu khrihfa mi hna nih cun Trump hi a kal ning hi an duh lo i vote pek le Trump lei i kar hlan ding an um ti lo tiah an chim.\nA tu US ram Evanggelical pawl le Zumtu Khrihfa mi hna nih cun Donald Trump cu Jesuh khrih zultu ka si, a ti ko nain a cawnpiak nak le a tuahser nak cu Jesuh nih a ka cawn piak mi he a dang tuk ti ah a chim.\nMah bia hi Billy Graham i a tunu Jerushah Duford nih cun zumhnak a hrawm pi evangelical pawl sin ah Trump cu kantanh ti lo ding in le vote zawng pek ti lo ding in bia a cah hna.


Russia Nih Kawl Ralhrang Hna Hriamnam A Pek Hna Lai Maw? – Chintanbo\nMarch 19 ah Russia in ralhriamnam phurtu vanlawng cu Naypyidaw a phan lai tiah theih a si.Russia in IL-76 vanlawng cu Moscow in a rak zuang lai i March 19 ah Naypyidaw ah a tum lai. Mah vanlawng hi Moscow-New Delhi-Naypyidaw tiin a ra lai i Naypyidaw-Mumbai-Moscow tiin a kir than lai.\nHriamnam a pek hnga ding mi cu Sniper Rifles meithal pawl, a hlan ah Russia ram ah remh dingin Myanmar ralkap nih an rak kuat i an remhmi MIG-29 raldohnak vanlawng seh (engine) pahnih le Bomb Fuse 260 a si lai tiah theih a si. Hi hriamnam hna hi Myanmar ralkap nih Russia ah an cahmi a si ti si.\nMyanmar ralkap nih hin Russia ram i ral hriamnam sertu company JSC Rosoboronexport sin in hriamnam a cawkmi a si. MIG-29 raldohnak vanlawng engine zong hi JSC United Engine Corporation nih an remhmi a si tiah a chim mi cu asi. Sihmanhsehlaw, UN Security Council meeting hnu bikah khan Russia nih Myanmar sinah zei bantuk hriamnam hmanh ka pe ti lai lo tiah a rak chim cang mi a um.\nCun Russia ram in Charter Flight E190 vanlawng cu March 21 ah Rangon ah a tum lai i March 26 ah a kir than lai. Hi vanlawng cu Russia ram ah a ummi Myanmar mi le Myanmar ah a ummi Russia mi hna tlunkalnak a si lai ti si i, hi hi cu, zeibantuk vanlawng ava sihmanh ah, hriamnam phur mi cu asi lai tiah zumh a um lem lo.\nMyanmar ralkap an thil tuahmi le cawlcangh ning cu tihnung a si cang caah ralkap lei pehtlaihnak ngol dingin kan tuaktan cang tiah Russia nih March 12 ah khan an thanh cang caah,raltuknak hriamnam lei hi cu,a pek taktak lai tiah zumh asi lem lo.\nI Lawmh Tuk Caan I Mitthli Tlak Cu Ka Theih,Ngeihchiat Tuk Lio Ah “Nih” Ti Mi Ka Thei Bal Lo : By. Van Hlei Sung.


AA sakhan Kawl ralkap nih an lak – Chin 7 News\nKawl ralkap lei nih thawng an zamh ning ah AA ralkap pawl nih raltuk an cawnnak sakhan cu kan lak piak hna tiah an chim. Cu ti an laknak hmun cu Rakhine ram then chaklei MyukOo pengkulh chung ummi a si i AA pawl nih raltuk an cawnnak training an kainak hmun a si tiah theih a si.\nCu AA raltuk cawnnak sakhan cu kan lak khawh , hi Myuk Oo peng um AA pawl nih hin an sakhan pawng ummi Khuami pawl zong a phunphun in an thihpheih tawn hna, April 13 ni ah sau ngai kan i kah hnu ah kan lak tiah anmah Tatmadaw Kakuazi zung lei nih nizan April 14 ah khan thawng an thanh. Mah AA sakhan an laknak cun AA nih raltuk an cawnnak hi an hmanmi thing seih meithal le kut cheh bawm pawl tampi an lak. Mah belte sakhan laknak ah a thimi an um maw ti cu theih a si lo. Cun hi kongah hin anmah AA lei nih zei bialehnak zong a um ve rih lo.\nNihin ni tiang ti awk AA le Kawl ralkap kar ah kahnak hi daih dawh a si ti lo. An i kaap in an i ral peng ko. AA lei zong hnu ton an i tim ve lo Kawl ralkap nih le Rakhine ram hmunhma kip lo in an bawh ve hna. I kah peng si ko atu tiang cu.. hmailei ah zeidah an lawh te hnga. Ref:Elevenmedia\nManny Pacquio, ” Kan Taksa Rawl Nak In Thlarau Rawl A Biapi Deuh,”


Dr. Hmuh Thang: Pyithu Hluttaw In Cuh Ding Timi Thawng A hman Lomi A Si - THE CHINLAND POST\nDr. Hmuh Thang: Pyithu Hluttaw In Cuh Ding Timi Thawng A hman Lomi A Si\nChin ramkulh USDP ah Chairman a simi le atulio Thantlang Peng No. 2 in MP a tuan liomi Dr. Hmuh Thang nih Thantlang Peng Pyithu Hluttaw in cuh ding timi thawng hi a dik lomi a si tiah The Chinland Post ah a chim.\n“Naypyitaw ah USDP meeting June 27 ah kan ngei lai. Pyithu Hluttaw zong ah ka sawkmi a si lo. Keimah nih ka theihmi a si ko. USDP Party meeting a dih in a fiang te lai. June 27 Meeting kan dih in June 30 ah Mindat ka phan lai i Chin ramkulh ka tlawng dih te lai. Mah a dih lawng in USDP Party in MP aa cuh ding palai pawl cazin a fiangte lai,” tiah The Chinland Post ah a chim.\nThe Chinland Post nih Dr. Hmuh Thang USDP in Pyithu Hluttaw ah cunglei nih i cuh ding in an fehter tiah Thantlang USDP upa pakhat chimhmi in kan tial.\n“USDP nih cozah ser khawhnak biatak tein an izuam caah Pyithu Hluttaw le Amyotha Hluttaw in MP a thami cuhter an duh hna. Mah caah Dr. Hmuh Thang hi a tlin khawhnak thazaang a ngeimi a si caah USDP cunglei nih cun Pyithu asiloah Amyotha ah cuhter an duhmi cu a si,” tiah Thantlang in USDP chungtel nih a chim.\nDr. Hmuh Thang cu USDP in Pyine No. 2 ah cuhding in aa tim i, USDP cunglei zong ah Pyine No. 2 in cuhding ah ca chiahnak kong amah pumpak nih The Chinland Post ah a chim. Dr. Hmuh Thang cu USDP nih June 27 ah an auhmi Meeting kai ding ah Naypyitaw lei khual a tlawn cuahmah lio a si tiah kan theih.\nPrevious Dr. Hmuh Thang USDP aiawh in Thantlang peng Pyithu Hluttaw in aa cuh lai\nNext Ralkap phih ruang ah Ann peng ah Chin mi 10,000 leng eidin awk an ngei lo: CHRO


Suh Kyi Cu Tei Nak An Hmuh Hnu Ah Ti Bak Hin Bia A Chim – The Chinlung Post\nSuh Kyi Cu Tei Nak An Hmuh Hnu Ah Ti Bak Hin Bia A Chim\nMee a pe mi rammi nan cung ah kaa lawm tuk: Daw Aung San Suu Kyi. 2020 Myanmar ram Thimnak, tlamtlingte le tluang tein a kan tuahpiaktu Rammi nan dihlak cung ah lunglawmhnak tampi ka ngei, tiah Myanmar ram Ruahnakpetu Daw Aung San Suu Kyi nih a chim.\n“COVID-19 zawtnak rai um lio ah, thimnak tlamtlingte le tluang tein a kan tuahpiaktu rammi nan dihlak cung ah lunglawmhnak tampi ka ngei. Upatnak zong kan pek hna. Tutan thimnak ah, rammi nih humhimte le nan ngandamnak hnursuang lo ding tein mee nan pek khawh nakding hi, Cozah le Tuanvo Ngeitu nih biatak tein kan i zuam mi a si. Kan i zuam mi kan hlawhtlin ca ah lung a hmui khun.\nKan lunghmui khunnak a ruang cu; lungtho thanuam tein rammi nih mee nan pek ca ah a si i, keimah pumpak hrimhrim khuaruahhar in mee a pe mi nan cung ah kaa lawm tuk. Hi bantuk thil a si khawh mi hi, a hmasa bik ah kan lawmh ding mi hna cu; Union Election Commission-UEC an si i a pahnihnak ah UEC a bawmtu vialte kha an si. Asinain, cu hna nakin a cung ah a um mi cu rammi nan si, thiamthiam. Rammi hi a biapi bik nan si. Rammi tel loin zeihmanh tuah khawh a si lo.\nCucaah, tutan thimnak a tlamtlin mi zong hi rammi nanmah thawng in a si. Zuamcawhtu lian pahnih a si mi Thimnak tuah ding le COVID-19 i runvennak ah, Thimnak cu rammi nih kan tei cang. COVID-19 i runvennak rian zong rammi lila he, i bawm in kan tei than lai. COVID-19 rai ruang ah, leng chuak ngam loin, mee a pe ngam lo mi zong nan um, kan ngaithiam u. Mee peknak hmun tu ahcun, COVID-19 i runvennak tuah dih a si ko. Mee a pe kho lo mi, rammi nih, Cozah kan ngaithiam u,” tiah Myanmar ram Ruahnakpetu Daw Aung San Suu Kyi nih a chim.Crd: DVC\nTHAWNGTTHATUK, DONALD TRUMP TEINAK ARAK HMUH DIAM\nOmega Three Nih Corona Virus A Kham Kho Maw Ti Mi Tuah A Si Lai


Doctor pa nih Covid-19 zawtnak ruangah Isolation ward ah anchiah mi nu atlaihhrem I a nunnak aliam - Khuaruah Har News\nDoctor pa nih Covid-19 zawtnak ruangah Isolation ward ah anchiah mi nu atlaihhrem I a nunnak aliam\nMaw ka thin kan vawleicung thawngpang ngai hi covid-19 zawtnak ruang ah vawleicung pumpi lungrethei le thinphang thlalau in kan um lio ah cheukhat nih caanttha ah ilak in thil tthalo tuahnak anrak hman. Covid-19 zawtnak a chuah nak hi thlapa thlali fai te lawng a si ko nain minung ting khat renglo vawleicung ah anthi cang.\nHi zawtnak cu kan theih dih bang in vawleicung ram kip le hmun kip aphanh dih cang caah mizei paoh lungrethei le thinphang thlalau taktak in um dih cio a si. Cu tluk lungrethei le thinphang thlalai in kan um lio ah India ram Naraya Medical Collage Gaya Bihar ah nu pakhat cu covid-19 zawtnak ruangah Isolation ward ah an chiah i mah lio ah cun sibawi pakhat nih arak tlaihhrem.\nAtlaihhremtu sibawipa nih cun midang nih aka thei sual lai tiah damlo a zual taktak mi cu sizung in cun a chuahter ruangah anunnak aliam tiah theih a si. Minung kan hei sual khawh ning hi cu ramsa lungthin hmanh akeng lo mi vawleicung ah hin tampi anrak um. Hi tluk zawtnak ttihnung in kanthi sual lai tiah lungrethei taktak in um lio te hna i mi tlaihhrem duhtu sibawi hna rak um hoi cu apawi taktak khi a si.\nVawleicung ah Trainer Ttha Cem Ka Si Lai Tiah Floyd Mayweather Nih A Chim\nCevit Tablet cu Covid-19 I vennak caah a ttha tiah theih a si\nTulio Ah Cun Mah Bantuk Video Hmuh Awk Hi Um Lengmang Sehlaw Ttha+VIDEO\nRUAH A PHU MI: Zahan Ralhran Vanlong Ruahlopi In A Tlaak Ko Kha Zingnu Khuakhan A Si Kho mi Si\nCaankarlak Chin Mipi Runvennak lei Committee (ICPDC) Thar Chin Palai Pawl nih an Ser\nChin Miphun Vialte Luatnak Lungphun Pi Onnak An Tuah Lionak\nKNU 5th Brigade Lutlai Pado Mahn Mahn Nih Tlangcung Hriamtlai Phu Kong A Chim Mi Cu Ngaihchia Ngai A Si\nSalai Ceu Bik Thawng Cu MP Ai Cuh Tthan Lai Lo Tiah Theih A Si


Vardhman besan industry Other Services In Bikaner\nVardhman besan industry\nVardhman besan industry, Vardhman besan industry in delhi, Vardhman besan industry in jaipur, Vardhman besan industry in mumbai, Vardhman besan industry in Gujarat, etc at here.\nVardhman besan manufacturers\nhttp://www.pulses.co/besan-manufacturers-in-india Vardhman besan manufacturers , Vardhman besan manufacturers in delhi, Vardhman besan manufacturers i...\nVardhman besan flour suppliers\nhttp://www.pulses.co/besan-flour-suppliers Vardhman besan flour suppliers, Vardhman besan flour suppliers in delhi, Vardhman besan flour suppliers in ...\nVardhman chana dal industries\nhttp://www.pulses.co/chana-dal-industries Vardhman chana dal industries , Vardhman chana dal industries in delhi, Vardhman chana dal industries in jai...\nLocation :\t59-A, RIICO Industrial Area, Road No. 6, Rani Bazar, Bikaner-334001 (Raj) , Bikaner , Bikaner , Rajasthan , India


Rak I Theihter Cio Uh: Malaysia Chin Ralzam Nih Theih A Herh Mi Thawngthanhnak – Chuncha News\nRak I Theihter Cio Uh: Malaysia Chin Ralzam Nih Theih A Herh Mi Thawngthanhnak\nThawngthanhnak: Card thlau mi UNHCR ah Sok Thannak; Malaysia um mi kan Chin ralzaam hna, UNHCR he meeting kan tuah lio ah UNHCR card atlau mi an um caah asi khawhnak chung in card chuah piak than ding in tawlrelnak tuah piak ding in chimh mi cu an cohlan caah Card le cahnah athlau mi paoh paoh zaangfah tein CRC zung ah rak ra ulaw form phit piak in UNHCR ah kan in ap piak hna lai. Tu ni lawng ah form phitnak (Online in) an kan kuat caah, mah hlan I arak chim cang mi le kuat piak mi pawl zong kha asi khawh cun rak ra than ulaw atha bik ko lai. Atu tan cu direct in online in phit I kuat colh asi lai.\nAsi khaw chung in nan mah pumpaak in rak ra ulaw atha bik lai, aruang cu zei tik ah dah zei ruang ah na thlau ti ban tuk halnak le phitnak a um caah nang mah pumpaak in nan rak rat khawh ah cun a tha bik lai. Card tet-tan dih mi si lo in athlau mi lawng lawng asi; ai. Card tet-tan adih mi kha cu phone chawnh in asiloah cakuat in appointment pek in rat ternak an tuah cuah mah lio asi ko. Atu tan cu card athlau mi ca lawng asi lai. Credit: CRC\nRelchap<< UNHCR he Online in Meeting Tuah mi Thawngthanhnak; Tuni Community hruai tu le UNHCR lei hruai tu hna online in biaruahnak (Meeting) kan ngei kho. Kan iceihhmai mi pawl atam len ko nain, abia pi deuh mi lawng atang lei ah mipi theih ding kan rak tial lai.\nPakhatnak. Card/catlap acaan aluan cang mi thlen aduh mi caah, cakuatnak asilo ah phone chawnh in UNHHCR zung ah herh mi pawl tawlrel piaknak ding ah thawngthanh asi cang lai I appointment (ratnak ding ni le caan) chimh asi lai. Phone in chawnh hmasat asi lai, phone tlaih lo ah cun cakuatnak in ca kuat asi lai. Chawnh le pehtlaih khawh na si lo ah cun UNHCR zung nih chawnh than na si te lai caah nang mah pumpaak in UNHCR zung ah kal in va hlaihlai ding asi lai lo. An mah nih rat ding in chimh mi ni le caan te ah kal asi lai I chawnh lo le thawng thanh lo mi paoh cu kal asi lai lo. Cun, voi khat auh ah mi tam pi pi in auh asi rih lai lo, aruang cu Covid-19 ruang ah mi abu bu in um an duh rih lo caah tlawm tete in auh hma sa asi lai caah, nan hawi le dang an auh hna I nang mah an in auh rih lo asi ah cun khuaruahhar in na rak um lai lo. Ratding ni caan ah na dam lo asi ah cun ahnu ah ratter than ding in timhtuah piak na si than te lai, kut tawlter asi lai, Mask zong tha tein nan rak ihrut lai I security zong nih ningcang tein thuttonak zong tawlrel piak asi lai. Aherh lo mi bek(zaal le ruksai) nan rak iken lai lonak zong an chimh chih. Minung pakhat le pakhat zong metre pakhat hlaat in thut asi lai. Zing lei 8:00 a.m. in 6:00 p.m. tiang zung on asi lai. Na card/catlap number tha tein hal na si lai. Caan karlak ah an mah zung nawlngei tu nih aherh ning in thilsining thlen le tawlrel piak ahau ah cun an mah nih arem tining in an tawlrel te lai. Abia pi bik mi cu zung ah ratnak ding chawnh le thawng thanh atong lo mi mah nawl in kal lo ding asi lai.\nPahnihnak. May thla 13 hnu in UNHCR tuanvo ngei tu nih remote interview tuah cu an rak thok cang I ralzaam zei maw zat zong interview (konglam halnak) tuah asi ccang. Cu chung ah Chin mi ralzaam zong zei maw zat cu tuah an si ve cang. Pudu lockdown chung I arak um mi pawl kha papek(U-sa-pe) in an tuah hna. Remote Interview ti mi cu amah UNHCR zung ah ratter in konghalnak tuah asilomi mah umnak hmun in video call (muicawl izohnak asiloah phone) in chawnh I konglam halnak tuah asi. Mah ah hin an tuah mi hna konglam halnaknak phun cu RSD le RST hi an si hna. Asinatein, Covid-19 ruang I phihkhar caan March thla in May thla tiang aho hmanh ram 3nak ah an kal kho lo I June thla chung tu ah hin case 10 hrawng hi ram 3nak ah akal mi an um tiah theih asi. Ram thumnak kal khawhnak kong he peh tlai in an mah ram thumnak cozah nih laak ding in nawl a onh ko ah cun ralzaam cu kal khawh asi ko lai, anmah lei cozah nih biakhiah mi zong abia pi tuk tinak asi.\nPathumnak. Kan Chin ralzaam Khrihfa buu asiloah UNHCR zung atang I aum mi biaknak Buu ipumhnak kong he pehtlai in hal tik ah UNHCR lutlai Thomas nih achim mi cu, an mah cozah sin ah ttha tein soknak arak tuah mi, cahnah tlamtling tein angei mi cu SOP (Standard Operating Procedure – Ningcang tein phunglam chuah mi he atlak ning tein) ) phung zulh in ipumh khawh asi , natein UNHCR nih cakan in chuah piak mi hna cu cozah chuah mi he adan caah hngah deuh rih ding asi lai tiah achim.\nPalinak. UNHCR nih Johor ah zung thar on atimh mi cu July thla chung ah on ding in timhlamhnak a ngei. Lamhlat aum mi Johor he anaihniamnak I aum mi kha KL ah rat hau ti lo in cu ka ah cun aherh mi tawlrel piak ding in asi. Siaherhnak he, CRC, Note : Atang lei I kan thil chih mi te hi hmet law hi maivan ah hin Laica(Hakha ca) in tial mi zong in UNHCR nih thawng athanh mi rel khawh asi.\nBreaking News: Surbung Airport Cu Avoikhatnak Vanlawng Țum Le Kaai An Tuah Cang Lai


Jehovah Tehte Hna cu Zeicah Raltuknak ah An i Tel Lo? | AAHB\nREL KA DUH Africa Holh Albania Holh American Kut Holh Amharic Holh Arab Holh Armenia Holh Armenia Holh (Nitlaklei) Assam Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bashkir Holh Basque Holh Bassa Holh (Cameroon) Batak (Toba) Bislama Holh Bosnian Boulou Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Chuvash Holh Cibemba Holh Citonga Holh Croatia Holh Czech Holh Dangme Holh Denmark Holh Digor Holh Dutch Holh Efik Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Iban Holh Iceland Holh Igbo Holh Iloko Holh Indonesia Holh Ireland Kut Holh Isoko Holh Italy Holh Japan Holh Japan Kut Holh Javanese Kabiye Holh Kabyle Holh Kachin Holh Kannada Holh Kayin Holh (Sgaw) Kazakh Holh Kazakh Holh (Arabic) Kekchi Holh Kikamba Holh Kikaonde Holh Kikongo Holh Kikuyu Holh Kinyarwanda Holh Kirghiz Holh Kirundi Holh Kisi Holh Kisonge Holh Kongo Holh Korea Holh Krio Kwangali Holh Kwanyama Holh Lamba Holh Latvia Holh Lingala Holh Lithuania Holh Low German Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mazatec Holh (Huautla) Mende Mingrelian Mirang Holh Mixe Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Norway Holh Nzema Holh Oromo Holh Ossetian Holh Pangasinan Holh Papiamento Holh (Aruba) Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Rarotongan Holh Romania Holh Russia Holh Russia Kut Holh Samoa Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Soli Solomon Islands Pidgin Holh Somali Spain Holh Sunda Swahili Holh Swati Holh Sweden Holh Sãotomense Tagalog Holh Tahiti Holh Tajiki Holh Tamil Holh Tankarana Holh Tarascan Holh Tatar Holh Telugu Holh Tetun Dili Thai Holh Tigrinya Holh Tlapanec Holh Tojolabal Holh Tok Pisin Holh Tonga Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Urdu Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Wallisian Holh Xhosa Holh Yoruba Holh Zapotec Holh (Isthmus) Zapotec Holh (Lachiguiri) Zulu Holh\nZeicah Jehovah Tehte Hna nih Raltuknak ah An i Tel Lo?\nA tanglei a kong hna ruangah Jehovah Tehte Hna cu raltuknak ah kan i tel lo:\nPathian nawl kan ngaih. Pathian salle nih “an vainam cu tuhmui ah an ser hna lai” i “raldoh zong an i tim ti lai lo” tiah Baibal nih a ti.—Isaiah 2:4.\nJesuh nawl kan ngaih. Jesuh nih lamkaltu Piter kha hitin a ti: “Na nam cu a kawng ah sawh ṭhan ko, zeicahtiah hriamnam a lami cu hriamnam in an thi lai.” (Matthai 26:52) Mah bia in Jesuh nih a zultu pawl cu raltuk awkah hriamnam an i tlaih lai lo ti a langhter.\nJesuh zultu hna nih nainganzi ah khoika lei hmanh an ṭan lonak thawng in ‘vawlei ta nan si lai lo’ timi Jesuh nawl kha an zulh. (Johan 17:16) Ralkap rianṭuannak kha an do lo i ralkap tlak aa timmi hna zong, hna an hnawh hna lo.\nMi kha kan dawt hna. Jesuh nih a zultu hna kha “pakhat le pakhat i daw u” tiah a ti hna. (Johan 13:34, 35) Cuticun annih cu vawleicung pumpi unau rual in dirh an si caah an unau hna he zeitikhmanh ah ral an i tu lai lo.—1 Johan 3:10-12.\nA hmasa Khrihfa hna nawl kan i cawn. Encyclopedia of Religion and War timi cauk nih hitin a ti: “Jesuh i a hmasa zultu hna nih raltuknak le raltuknak he aa pehtlaimi rian cu dawtnak he aa tlaimi Jesuh phunglam le nan ral kha nan dawt hna lai timi nawlbia he aa ralkah” ti kha an hngalh caah “an hrial.” Cu bantukin Baibal kong a hlathlaitu German mi Peter Meinhold zong nih Jesuh i a hmasa zultu hna kong kha hitin a chim: “Khrihfa a simi caah ralkap ṭuan cu aa tlak hrimhrim lomi a si tiah an rak ruah.”\nMi kan bawmh hnaning\nJehovah Tehte Hna cu mipi caah man a ngeimi an si i an umnak ram himnak kha hna an hnawh lo. Mah Baibal nawlpekmi ningin uktu pawl kha kan upat hna:\n“Ram uktu bawi kha an nawl va ngai hna u.”—Rom 13:1.\n“Siangpahrang cu siangpahrang ta a simi thil kha va pe u law Pathian cu Pathian ta a simi thil kha va pe ko u.”—Matthai 22:21.\nCucaah upadi kha kan zulh, ngunkhuai kan pek i mipi ṭhatnak caah cozah nih a tuahmi kha kan bawmh.\nShare Share Zeicah Jehovah Tehte Hna nih Raltuknak ah An i Tel Lo?\nJehovah Tehte Hna cu Zeicah Raltuknak ah An i Tel Lo?\nJehovah Tehte Hna Cu Zeicah Nainganzi Ah Khoikalei Hmanhah An Ṭan Lo?


Nilen Hmanthlak Thar te cu Dawh Kho tak Si – Kawltu Team\nKan Lainu hlasakthiam ngaingai simi Nilen Parmawi le kawl pa cu an i rem kho taktak. A tu hi Music video thar Nilen nih aa kan tuah piak cuahmah lio a si tiah thawng kan theih. A ruah hlan ah a chuak zau lai. Kan hnu deuh zong ah music video thar dawh taktak mi aa kan chuah piak cang. Tutan zong a chuah lai ngeih a um tuk hring hran.\nNilen Parmawi le Kawl pa an hmanthlak kan van thlah mi pawl hi Nilen Hla thar ca i music video an tuah lio si dawh a si. An i rem kho taktak. Aa uar mi zong an lo pah ngai. Music Video thar cu zoh lai nan i ngeih cio lai kan zumh.\nNilen dawh khawh ning cu a mak bak ko. Zoh an nuam kho taktak si. An i rem law law. Tluan te i an music video thar an lim khawhnak hnga Bawipa nih umpi ko hna seh.\nRelchap: President Hlun, Donald Trump Impeachment: President hlun, Donald Trum cu Capitol Hill buainak ruangah House nih impeachment an tuah I, a sual tiah bia an chah. Mah bia an chahmi cu Senate nih tazacuai ding a si. Hmaizarh cacawn nikhat ni January 25 ah khin House Speaker Nancy Pelosi nih Senate Majority leader Chuck Shumer sin ah Article of Impeachment cu a pek lai I, tazacuai an thawk cang lai. Senate Democrats hruaitu Schumer nih a chimnak ah Republican hruaitu hna he free and fair tein tazacuai tuah khawhnak dingah biaruahnak kan ngei cang. Tazacuainak kan tuah lai, senate nih a sual le sual lo biachahnak an ngei lai” tiah tuchun ah a chim. President hlun Donald Trump taza an cuainak cu “ The Article of Impeachment for Incitement of Insurrection ti a si. Capitol Hill buainak ah a chunglei in a cawlcangtu le a bawmtu hna a si tiah an puh. Senate ah Impeachment a tuahtu ding hna cu House I democrats palai hna a simi, Jamie Raskin, Joaguin Castro, Eric Swawell, Ted Lieu le Diana DeGette hna an si lai. President Trump caah sihni a tuantu ding hna cu, South Carolina I a ummi, Law Firm, Butch Bowers pawl an si lai. Mah hna hi minthang ngaingai mi law firm an si. South Carolina Gov. Henry McMaster le Gov.hlun, Nikki Haley ca zongah sihni a rak tuan balmi an si. Presidnet hlun Trump tazacuainak cu US Supreme Court hruainak in tuah a si lai. House in impeachment an tuahtu hna nih managers an tuah lai I, Donald Trump an sualnak kong telhte he an chuahpi dih hnu ah Trump sihni hna nih a sual lonak an chim ve lai. Mah hnu ah Senate ah debate an tuah than lai I, a donghnak ah a sual le sual lo Senator minung 100 nih vote thlak a si lai. Senator dihlak cheuthum cheu hnih hnatlaknak lawng in sual phawt khawh a si. Sual a phawt hmanh ah thongthlak a um lo, President hlun hna nih an ngah dingmi covo le benefits pawltu cu a ngah ti lai lo. Senator minung 67 nih a sual tiah vote an tlak ahcun Donald Trump cu sual ah chiah a si te lai. Asinain Senate ah hin Democrats le Republican senator 50 veve an um. Cucaah Republican senator minung 17 nih Democrats lei ah an ttan a hau. Republican Senator minung 17 nih Donald Trump an kal taak ding hi cu a si kho lomi a si caah Democrats pawl nih Trump taza an cuaimi hi an hlawhtlin lai ka zum lo. Credit : Salai Lairamthang.\n← Trump Bodyguard Pa hi a Mak Bak. A Men bak ve lo. Kum 10 leng Trump a vengtu Pa a Si\nTrump Rumnak le A Inn Ropui hi Van Zoh →


Thawngtha bak, Trump mee apek duh lo mi nih 2020 election ah mee kan pek cang lai an ti cang\nSouthern Bapitst Hruaitu Nih Trump A Dirkamh . America Evangelicials hna lak ah minthang bik pakhat a simi, Richard Albert Mohler Jr. nih 2020 thimnak ahcun President Trump ka vote cang lai tiah Washington Post ah a chim. Albert Mohler cu Southern Baptist Theological Seminary ah President a tuan liomi a si.\n2016 lio ah Albert Mohler nih Donald Trump cu a rak zumh lo caah thimfung a pe duh lo. HIlary Clinton zong democratic Party a si i, khrihfa zumhnak he a kalhmi policy an ngeih caah thimfung a rak pe hlei lo. Thimfung thla loin a rak um.\nAsinain Donald Trum nih mithmuh in khrihfa hna zumhnak a dirkamh, supreme court ah khrihfa zumhnak a dirhpi mi, Supreme Court biaceihtu ding, Neil M. Gorsuch le Brett M. Kavanaugh cu biaceihbawi rian a pekmi hna le religious liberty a fehter caah atu bantuk in a lung a thlennak cu a si. 2020 hnu lei US President Thimnak poah ah ka thih hlan tiang in Republican lawng vote ka pek cang hna lai tiah a chim.\nAlbert Mohler nih a chimmi cu,”khrihfa a simi paoh nih President kan thim tik ah kan zoh dingmi cu:same sex marriage timi, nule nu, pale pa thit-umhnak, nau hrawh, [abortion ] religious liberty [ Zumtu hna zalonnak ] supreme court ah khrihfa zumhnak a dirkamtu [ supreme court nominee ] hna zohchih in thimfung kan thlak ding a si” tiah a chim. 2016 lio ah Evangelicals 80% rengo nih Donald Trump cu vote an pek ti a si. Albert Mohler nih a tuakning ah 2020 ahcun 80% nak in a sang deuh lai tiah a chim. Credit- Salai Lairamthang\nBe the first to comment on "Thawngtha bak, Trump mee apek duh lo mi nih 2020 election ah mee kan pek cang lai an ti cang"


Hi Tluk Kan Ram Buai Lio A Si Ko Nain, Thin Za Win Kyaw Nih A Hmuh Mi Laksawng Cu A Mak Kho Tak Tak – HRINGDILDEL LAIRAM\nHi Tluk Kan Ram Buai Lio A Si Ko Nain, Thin Za Win Kyaw Nih A Hmuh Mi Laksawng Cu A Mak Kho Tak Tak\nMyanmar ram chungah a um lemcangthiam minthang tampi nih cun kan lar nak le kan min that nak hi ram mipi vialte an thawng in a si ti hi an theih ko nain, mipi thangzang pe tu pawl an cungah hin thinlung tlangsan nak a ngei mi minthang minta le mintami hi an rak tam tak tak. Muidawh minthnag Thin Za Win Kyaw hi cu miphun dang ngai ngai mi mintami pakhat a rak si.\nMyanmar ram chungah minthang milar kan i chuah khawh nak a ruang hi fiang tein a hngalh. Cu caah Thin Za Win Kyaw nih cun amah a uar i thazang a pe tu a fans pawl sinah thilung tlangsang nak pel te hmanh hi a ngei lo mi asi. Cucaah amah i a fans cung in Laksawng hi kum chir te in laksong a dong zungzal mi mintami pakhat a rak si.\nMuidawh minthang lemcangthiam Thin Za Win Kyaw hi afans dih lak cungah thinlung tha a ngai zungzal mi a rak si. December 4 hi Thin Za Win Kyaw 34th tlinnak a birthday a rak si. Atu kum ah amah afans sinin chuahin sung lawi lawmh pi nak ah tiin Laksawng tampi a dong. Cu lak ah a thusan tuk mi Laksawng le aa lawm khun mi cu, a fans pakhat a si mu nungak pakhat nih Laksawng a pek mi thil hi asi.\nThin Za Win Kyaw i a fans pakhat a si mi nungak nu nih cun lemcangthiam minthang Thin Za Win Kyaw a chuahin sung lawi Laksawng ka pek can ai ah tiin, December 4 ah mi dang thi a va hlu hna. Cucaah December 4 ah Thin Za Win Kyaw Laksawng kan pek caan ai ah tiin a thi a hlut mi cu a mah Fb ah a langhter.\nThin Za Win Kyaw nih 34th tlinnak a birthday ah amah i a fans chung in siseh, a dang dang lei zaong in siseh laksong a hmuh mi vialte lakah hin hi nu nih a pek mi laksawng cung ah hin a lawm bik lai ti hi chim hmanh hau lo bak khi asi.\n← A Fak Tuk Ee Pasal Ka Ngei Ve Tiin Hi Tluk In Na In Hi Cu Minung hinlung Nih A Celh Hrim Lo Ee\nKan Miphun tuarnak hi Bawipa lawng nih a kan hnemhkhawh lai →


A tu kan boruak ning in cun CDF nih Fim cawnnak (Education) le Ngan damnak (Health) lei kongah budget tam an kalter lo ah a tha rih. – Hakha Cherry\nA tu kan boruak ning in cun CDF nih Fim cawnnak (Education) le Ngan damnak (Health) lei kongah budget tam an kalter lo ah a tha rih.\nMarch 28, 2022 Hakhacherry Uncategorized 0\nFim cawnnak (Education system) tha ngeih a tha. Ngan damnak (Health) lei zong a biapi. Nain a tha timi paohpaoh hi amah le caan te ah tuah ahhin sullam a um i that hnemnak zong a chuahpi.\nA tu kan boruak ning in cun CDF nih Fim cawnnak (Education) le Ngan damnak (Health) lei kongah budget tam an kalter lo ah a tha rih. Tangka an hmuhmi chung in 65% hi raltuknak (defense) ah kal dih seh. Cun 15% hi din einak ah kal seh, 10% hi Health ah kal seh, 5% hi Education ah kal seh, a tangmi 5% hi general le administration (miscellaneous) ah kal seh.\nCDF cu Martial Law (ralkap nawl ngeihnak) hmang in dohthlennak a tuahmi an si caah Public issue kong ah tampi an i thlak lo a tha. Martial Law tuah hnawhchan cu dohthlennak tuah cuahmah lioah public issue nih hnahnawhnak (distraction) a tuah lo nak ding ah i runvennak a si. Martial law ti a sullam cu public law kha pending silole suspension tuah chung khi a si. A ruang cu public issue ruangah dohthlennak a thazaang a der sual lai ti kha phan bikmi cu a si ko.\nCu Martial Law hman cuahmah lio ah kan CDF nih public issue kong biapi ah an chiah i an buaipi than sual a si ahcun dohthlennak rian hi a thazaang a der lai i saupi kan kal kho lailo. Cu tikah teinak tiang phanh lo a fawi te.\nCucaah a cung i CDF budget langhtermi bantukin tam bik ah an chiah ding (focus) bik ding cu raldohnak lei hi a si awk a si i a dang public rian ahhin cun an budget hi an kalter tuk lo kha a biapi bik. Raldohnak he aa pehtlai lomi ah budget tlawm te lawng an pek si loin anmah hrimhrim kha Public issue kongah an i thlak lo a biapi. Cu lo cun raldoh pah in Public issue kong an buaipi rih a si ahcun an lu a ri lai i ningcang in an kal kho lailo.\nCredit-Mang Khup Ling\nUkraine Kahdohnak Ah Russia Nih Phun Dang Deuh In Cawlcangh A Timh, Dwan Leikap Zalonnak A Um Nakhnga Hmuitimh!\nSyria President Assad cu Syria mipi nih thlak an duh nain Russia nih adirhkamh caah an thlak kho lo.


PA HLUN DAIRI\n"Ramttuan cu e, chanchung ah a dong lem hnga mei,\nLai ni khat cu nonawn lungmawng nun,\nKan cawng ve lai Tthal Hnawn Zaam aw.”\n(Ka nu hla)\n“Pa Hlun, atu tthal chung ah hin vacation kan la lai kan ti le, ahlan i na rak kal nak ah khan kal kan duh le, kan kalpi ve ca, naa manh ah cun.”\n“Mt. Rushmore ah khan maw?”\n“Zeitik hrawng i kal ding dah a si?”\n“Zulai thla dongh lei ah khin.”\n“Ahoho dah nan si lai?”\n“Kan ifiang rih lo. Sawm zong kan isawm setsai rih lo.”\n“Ka zawn kaa hngal rih lo e! Ka caan kaa zoh lai i ka kal khawh ding le kal khawh ding lo cu ka’n thanh te hna lai.”\nMah hi Tialte he kan ichawnh nak a si. Mt. Rushmore cu Amerikan president pa li zuk lung kher an um nak tlang a si. Cunglei USA i South Dakota ramkulh ah a um. Mahka ah cun kei cu 1998 ah khan ka rak kal bal cang i, ka kal nak i ka ton mi le ka ruah mi zong Saduhthah cauk ah ka rak ttial i Laimi tampi nih an rel cang. Mi tam nawn nih phak ve an duh. Atu zong cu mitam sawm hna seh law mitam an ithawh ttheu hnga na’n lung aa hngal hawikom vial lawng si ko usi an ti.\nAhnupi ah ka kal lai le kal khawh lai lo cu an ka hal tthan. Kaa fiang hlei rih lo. Midang nih an ka hal. Kaa fiang hlei lo. Hal nolh hau in ka um hoi. Ka kal lai maw kal lo he ka ti.\nKa kal lo nakding a ruang:\nKhual dang tlawn hauh dawh ka si i voi hnihhnih cu ka chei lai lo.\nKa kal cia nak a si ko i, kei ca ah kal ingaih awk a um tuk lo.\nTangka a heu lai.\nTlonleen ka zuam lo lio a si.\nPa ka hawikom an um lo ah cun combination a ttha lai lo i a nuam lai lo.\nKal awk ka si nak:\nZoh awk le umkalnak a hngal cia ka si i, ka kal ve ah cun san ka tlaih hna hnga.\nKeimah ka kal ve thawng i hawile an inuamh deuh pingpang ah kaa lungsi hnga.\nKaa manh lio te a si ko i, zei tlolh awk lem ka ngei lo.\nKa hawile a kal ding pawl pa hawi an ngeih lo ah cun an um a har sual lai.\nNikum ah khan Niagara Fall kal kan isawm cang i kan ram ah ka tluntak hna. Kumhmasa ah Rushmore kal cu kan isawm cang i, kan kalpi kho tthan hna lo i kan deuh cikcek cang hna. Tukum tal ithawh lo ah cun, anmah cu an zei poi hlah hmanh seh law, keimah ka lung a nuam lai lo. An ka sawm nak sunhlawih a hau.\n‘Zei a si hmanh ah kaa thawh ve ah a ttha lai. Khual dang tlawn hau a si le ka tlawng nolh te ko lai ta. Tangka zong cu Pathian kan hal tthan te ko lai’ ka ti i kal lai ni chunhnu in kaa reel chom ve. Fungku, “Kaa reel ve, rak ka sawm pah u” ka hei ti.\nDawr ah angki thar le luchin thar ka va icawk. Mithman cu ka thlau mi ka hmuh tthan, vantthat ah. Ka khemra belte aa kaam mi ka remh lo i a thar cawk a hau. Walmart ah zoh setsai lo in ahmete ka cawk ka ti i, ahnu ah zoh nalak ah single use camera si hin lo in roll film a si ciammam i aze ka ti. Lampi ah adang ka cawk, ahnu ah.\nA zan cu rawl tthing in ka riak i ka mang zong a chia dih. Ka mang ah cun mithi Pu Ne Win he kan hei isi. Kaa hlau. Kaa hngelh kho set ti lo. Zing ka thawh in ka thil kaa serh. Hawi cu Indianapolis in rat i a ka sawm pah ding an si. Indianapolis le Champaign cu meng 122 aa hlat. Zing suimilam 8:00 fai in ithawh i 10:00 fai ah ka sin a phaan ding an si. Kaa ngaih. A ra mi cu: Dawt Chin, Tha Hnem Sung, Ca Lian, Ngun Hoi, Tial Pen, Vanlianpar Bualteng, Fung Zi, Salai Thla Hai, le Ram Hre an si. Keimah he pa hra ding kan si—Zisuh he hlei khat. Pa Lian hi capo thiam le hlasak thiam a si. A tingtang zong a kan kenpiak. Ramram zong hi mi a nuam phun bak a si. Nau Sung le Tialte hi DC i a ra mi an si. Vanlawng in a nizan an phaan. Nu dang pa thum hi cu Indianapolis inn khat i khua a sa tti mi Cinzah nu pawl an si, ka farle. Vanvan le pa pawl zong Indianapolis i a um mi lawngte. Kei cu Illinois ah ka um—“Illinois Thlaidor” si khi. Nan theithiam ma?\nAn ra phaan. Kaa nuam, an mui he. Inchung ah kan lut. Ka khuasak nak le ka thil chia tete zong farle nih an ka hmuhpiak taak. Thla kan cam ta. Thil pa thum kan hal: (1) Kan sin i aa tel nakhnga (2) Kan him nakhnga (3) Pakhat le pakhat hmurka le capo i kan thinlung kan ihliam sual lo nakhnga. Thla kan cam dih cun kan pok colh. Suimilam 11 deng a ti cang.\nKalpah chuah awk ah hlaphel tam nawn kan iken (hla bia tete ka telh mi hi tlunkal pah i kan ngaih/sak taktak mi hla ngawt an si). Nuam seh kan ti. A hau. Tangka tampi dih in le rian tam tlolh in kan kal i kan inuamh ttung lo ah cun sungh cikcek ding a si. Cuca ah inuamh nak cu khaan hrimhrim a hau ka ti i, “Dir rih u, bank ah tangka ka hei chuah ta lai” ka ti hna i beer bawm khat he ka ra chuak. Angaite ti ah cun USA ah mawttaw cung ah zu phun pohpoh din phung a si lo. A chin phongh cia zong in mawttaw chung ah chiah phung a si lo. Na’n, ka chiah ko—din pah ka duh ai tiah. Beer hi 1997 kum hram ah khan, thau deuh cang tuah ning tiah, Halkha ah tinh ciammamte’n ni 21 chung ah thawl 21 ka rak din i mah hnu cun ka duh pah. Asina’n kaa ziak lo i ka ding ngam lo. Ka duh tuk pek lo. Atu bantuk nuamh duh caan tete tu ah hin cun din pah ah a ttha lai ka ti bia a si.\nKan pok, mawttaw pa khat in. I-74 in va iphei i Illinois State denh deng ah I-80 in hon ihrawl i Iowa State aphei in hei tan i, I-90 in South Dakota nitlak lei Rapid City ah a riak ding kan si. Suimilam 15 chung hrawng kal hau a si. Kei cu ka zoh mi hngal hna hlah seh tiah mithman pei kauhkauh kaa benh, ka mitkuar khat in.\nLampi ah Illinois River kan hmuh. Mississippi tiva a si e ka ti hna. Um-e an ti. Tiva dang kan hmuh tthan. Mah tu hi a si tthan e ka ti hna. E an ti. Adang kan hmuh hoi. Awh ka ti. Tiva kan hmuh mi poh Mississippi si dawh in a um cang. Kan hmuh pah lengmang fawn. Cungai Mississippi tiva tam cu kan ti.\n‘Illinois Thlaidor’ ti kong cu kan chim i, nu pawl nih “Thlaidor hi zei set hme a si?” an ti. “Mah hmanh cu maw nan hngalh lo? Sakhi pa ah khin ki a ngei lo mi an um i, sakhi pa dang nih an tei/laan lengmang hna i, nu an ting lo i, lungleng in an um tawn i, ‘thlaidor lunglen’ an ti khi a si” ka ti hna. Chim hna hlah ning law min kaa sak mi cu toidor min a si an hngal rua hnga lo. Lampi ah, Chinchin nih, “Aho poh kan lawn le lawn lo ifian hmasa kan hau. Nan lawn le lawn lo chim dih u” a ti i “Nang na lawng maw?” ti in a kan hal cio. Pa li hrawng nih kan lawng lo ti a si. Adang nih lawn dawh nawn in an ichim. E, alawng le lawnglo cu kan hla duh le kan khuaruah zong aa dan riangmang cang lai hita ka ti. Kei cu zei ka chim lo. Neutral in ka um—thil si ning zoh in ka nung lai tiah. An duh lo. “Chim hrimhrim, mahti um kan duh lo” an ka ti. An ka phawh, an ka kalh. Chim ka duh lo. “Ka thinlung cu a lawng lo na’n ka sining a lawng” tiah maw ka ti hna hnga ti ka ruat. An zaang ka faak tuk sual lai ti ka phang tthan i, “Ka lawng ka’n ti hna ah cun, tonlo nan ka puh lai i zei ah nan ka reel lai lo. Ka lawng lo ka’n ti hna ah le nan ka hrial lai i kaa sungh tuk lai“ ka ti hna. Chim hrimhrim ko law an ka ti hoi. Ka duh hlei lo.\nKan farle cu mifel lawngte si hna kaw, an hmaika i beer din ngam nak ding a si set lo. Ka lungre a thei. Mawttaw cung ah cun din ding a si lo e ti khi ka hna theih ual theih ual lo in an chim pah fawn. Mah an chim lio ah cun thil tehna kaa kawlter. Hiti hin ka ruah: ‘Ka din pah lo ah cun ka yin tuk sual lai. Ka din ah cun ka tha a nuam lai. Ka tha a nuam ah cun hawi zong an tha a nuam cio lai. Cuca ah, ka din ah a ttha deuh’ ka ti. Kei vantthat ah, zunchuak an um i gas station ah kan lut. Caku in ka fun i mahka ah cun ka din, hawi zun zun kar ah. Mawttaw cung kan kai lei ah cun ka tha a nuam deuh. Bianuam chim le nihmerh in kaa l a cang. Hla hmanh ka sa.\nIthawh law leen thluai, khua le ram cuan ’si,\nKan chan nih zei zawn hngal lo;\nDar bur bang ser tthan thiam kan si ttung lo,\nNi bang kan chunhnu riangmang sual lai.\nNu pawl nih cun lampi ah an kan hngelhtak pah. Ih cu ka thlauh pah hna--ih ah si maw nan kal e tiah. Farle vang ah tiah sik zong ka sik pah hna. “Lai nu pawl hi caffeine din zong dahkaw nan hngalh lo cu. Khi tik ah hriau ning, khi caan ah ipanh te ning ti in dahkaw nan hawi cu coffee zong kan din i, coke zong kan idin cia. Nannih nan mit a kuh ah a kuh ning in, nan uai ah nan uai ning bak in nan um hencu” ka ti hna. Rian ttuan mi lawngte an si i an bangh a dam rih lo ca’h a si ti tu cu kaa hngalhter lo; an ihngelh ah cun ka um a har ai.\nThaithawh le chuncaw ah rawl rep kan ei lo i Sioux Falls (Suu Fawl tiah rel a si) khua luh ah tlengtlang kan ttum i rawl dawr ah kan lut—I-HOP ah. Kan ei i kan kal. Rest Area ah kan taap. Ahlan i ka rak kal cia nak a si cang i ka hawitthingle ka von thei pah hna. Kan paw te cu khim kaw kan hmai a panh. Chinchin ttheu nih bia a thok. Lawnglo pawl cu an darling he an iton ning a hal cio hna. Chim an duh lo. Nau si dinh nak in a har deuh. Mah nak cun a lawng mi an lawn nak chan hal si seh law bia a chuak deuh men hnga. Khua a mui cukmak. Nu le pa bia an i-al. Nu pawl nih, “Lai pa pawl cu duh lai lo dahkaw nan phaan tuk cu. Duh nak bia ka chimh ah cun ka duh sual hlah seh law ka min a chia lai ti rumro nan phang” an ti hna. Pa pawl nih, “Lai nu pawl cu, aana dahkaw 100 ah 120 laak nan duh cu” an ti ve hna. Nu pawl nih cun, “Nu cu ka’n duh e ka’n dawt e ti te hi dahkaw kan ngen ve cu” an ti. Pa pawl nih, “Fawite i ka’n duh e ti, tlawmpal i midang sin itthial ttung nak cun ti lo a ttha deuh” ti lo in, ‘Lai nu cu miphun dang pa sin vial ah cu-kha nan ti lo; Laimi i helh ah cun a helh nan hei iharter. Mahti ning i nan si ah cun phu phua yeihta ah iton dih te kan hau ko lai. Cu tik ah cun 'mah kha ka rak in vei pah ko na'n pei...ti tehna kan iti lai i zei san a tlai ti lai lo” ti tehna in an ti ve hna. Chim an duh lo mi zong an iphuang pah. An ipheh pah. An isawhchih pah. A nuam. Kei nih ingol hlah u law tiah heh ka forh hna. An bia ah cun kaa thlak lo.\nKan tha a nuam deuh cun, hawile cu, “Khah, Sai Thi Sai hla fung khat cio in chim tuah u. Nan duh mi si lo in nan bavuah he aa kaih mi cio chim si seh” ka ti hna. Tialte nih Mirang hla aa thim. Zei hla a ti dek kha. “Tialte ka dua, Tthi Sai hla ti nalak ah Mirang hla cu naa thim i?” kan ti. “Kaa kaih hme cu” a kan ti. Midang tu cu Sai Thi Sai hla an chim ko. An sining he ruahchih ah athim an thiam cio dih. Ngunte cu love song thim lo in dahkaw The Lost Heaven aa thim cu! Midang thim mi cu ka thiam set hna lo. Thim awk an hngal taktak. Keimah tu thim awk ka hngal lo i hlanlio ka bavuah he aa kiap mi kaa thim hnek. Atu na bavuah he aa kiap mi chim ko law an ka ti. Asi ah tiah toidor hla fung khat kaa thim. Fungku nih veto in a kankuat. “Mah hla ka duh lo. Na sining zong a si pek lai lo. Si zong ka’n duh piak lo” a ti. A si kun ah tiah kan phiat. Pa Lian nih “Piau sun ci nu” ti kha aa thim. Mah tu cu kaa hrawm ve tthan. Khah Lai hla tah kan ti. Kan ithim cio. “Van vate bang khin zuan thiam ning law” ti hla tehna an ithim. Tongcia pawl an si rua ka ti.\nVan vate bang khin zuan thiam ning law, ka dawt,\nKa ton hnga nitin in nunnem cu,\nCu bang in si ttung lo cu ka thin cu,\nKa liam sual rua hnga Ricin tlang in.\nTtim hnu suimilam 2:30 hrawng ah Rapid City cu kan phaan. Cottage pa hnih ah a riak ding kan si. Kei cu ka lung a ttha lo. An lak ah upa bik le experience ngei bik ka si i, tuante zong in an ka sawm cia ko i, keimah tu nih riahhmun tehna khaan le kharh ding a si. Tuan i kaa timh lo ruang ah atu cu naule khuakhan cia tu kaa rinh hnek. Ka ning a zak nawn. Nu pawl riah nak ding ah kan lut phot. An thil kan tthumh khawh in pa pawl cu a pin inn ah kan va itthial. Athaizing kan kal nak ding map kan zoh ta. Kan iluala i zing suimilam 4 hrawng ah kan ih taktak cu a si.\n2003 July 27: Zing 7:30 ah kan tho lai kan ti. Pa Hei nih alarm a set cia i a awnh leisang ah daidep a phih i aa hngelh tthan. Ramram cu ttuang ah a ril ko. Pa Lian cu chizawh kualh in aa kual. Vantthat ah kei tuan ah kaa tthang. Kaa kholh hnek ah Chinchin mifel a ra i a ra kan phawh. An sin kan va kal ah cun rawl vialte an rak chuan dih cang, maw Lai nu fel! Rice Cooker le mehkiau ro an iken, tihang an so i mah cu ei a si. Mahtluk zingka ah cun an ei cuahmah ko. Kei cu ka duh set lo, thawhka tuk ah cun. Lai hla tu kaa sak i ka hnger ko.\nBawi e Kil cu chang par e, chang par nga ruk hlei e ei ri lo,\nA e paw le a paang, a paang kheuh na ah e ni tla tla,\nNi tla tla ttuan ruat lo, ttuan ruat lo mang bang in,\nMang bang in ttuan ruat lo, ttuan ruat lo mang bang in e,\nTtuan e ruat lo mang bang e in e.\nKan kal nak ding cu Black Hills National Park an ti mi Lung Nak Tlang a si. Black Hills ah cun zoh awk tampi a um. Kannih cu kan ni caan a tawi i tam a zoh manh ding kan si lo. Zoh awk i kan thim mi cu: Wind Cave, Custer Park, Crazy Horse le Mt. Rushmore an si. Hlanlio i ka rak kal lio ah cun Mt. Rushmore in kan rak ithok na’n atu cu a tawlei tu in kan ithok lai i cho hrawn in kan hon hrawn lai kan ti. Rapid City cun I-79 South zulh in Wind Cave lei ah kan kal. Hi hi hi, mah lam pawng ah cun dahkaw, caw rual kan hmuh hna i, nau Sung nih, “Caw an si ko lo hme maw?” a ti cu! “Caw hmanh cu maw na hngalh lo?” ka ti ciammam i aa ngaihchih lai ning cu! Meng thum chung a ni. Mah hlan ah cun tlang cung ah dinosaur pi kan hmuh i, pa Lian nih, "E, khi dinosaur!" a ti i, vei nih, "A nung mi maw?" a ti ve cang. Ka dang (=dang lakin ka ni). A lam hrawng tlang le mual cu aa dawh tuk. Far kung le tlang niam kan hmuh sin in, “Khika khi cu anih te lo chak a lo” an ti. “Khika khi cu Timit hrawng a lo” an ti. Fing le tlang an hmuh poh ah an mitthlam ah kan ram a cuang lengmang. Kei cu ka dai. Ca ttial awk ka ruat. Kan mipum ram hlaat pi i a um ko zong ah kan thinlung cu kan ram ah a tlung mu ka ti. “Home is where the heart is” ti ttheu cu a chuak. Mah kong cu “Kan Ram Te Ve Kha” ti in Saduhthah ah ka rak ttial cang.\nLampial kan thlau i toilei Hot Spring khua ah kan lan i cho hon in kan hong tthan. Zarhpi zing a si. Mawttaw chung cun, ZBC hla 41: “Fing le tlang le ramlak i kaa chawh tikah, tiva te le thlizil thawng ka theih hna” ti hla khi kan sa. Mah kar ah cun Wind Cave lampial cu kan lonh hoi. Kan kirhnawh tthan. Kan phanh bak in nu pawl cu, leklak, hman an ithla colh (e, si hlah e, keimah henta aa thla hmasa). Inchung i ticket ka cawk kar ah show room an rak zoh rua lai ka ti cu hman an rak ithla hoi. Pa Hei le kei aho te nih an kan sawm lo. Cu maw kan duh hnga kan ti i, kanmah pahnih lawng kan ithla hnek. Lai tlangval cal tthattha hman ithlak ah azei background bochan va si hlah kan ti i hautlang ah kan itaar ko. Awh tiah Vanvan nih nucancuh in a kan dirpi. Mah leisang cun midang an ra i an kan dirpi ve. Nu pawl cu sattal thoh pah hna kaw, “Nan kan laan lai eh!” ka ti hna. Ataktak ah cun nu i laan cu ka ttih tuk mi a si lo.\nWind Cave kaa cu kan va zoh. Kan lamhruaipa nih a kong a kan chimh. Ka theih cia a si i ngaih zong ka zuam lo. Ni a lin ngaingai. Tlawmpal ah lungkua chung ah cun kan lut. Mirang nu cu aa luh sual i a ngamh tthan lo i a chuak. Wind Cave cu limestone lungkua pi a si. A lungkua dihlak hi meng 81. A thuh nak bik cu vawlei in pe 500. Lungkua ah cun zei zoh awk huaha a um lo. Kei cu ka kal cia nak a si chinchap. Lam a kan hruaitu pa bia chim nih sau kaw nu pawl cu zai hmanh an duh nawn cang rua ka ti. Minung 49 kan si. Mahka a kal mi vialte ah cun kanmah phu cu phu ngan bik kan si i kan aw zong a tam bik. Minihduhte kan ikalpi fawn.\nKanmah hlei, kanmah hlei aa nuam an um lai lo;\nLeicung ah, leicung ah, nang lawng thinhnemtu si ko.\nCuster State Park pal pah in Crazy Horse lei ah kal kan itim. Custer ah cun fung le saram dang an um tawn. Cun a hmun aa dawh. Lampi ah prairie dog an ti mi phong zu khua kan hmuh. Prairie dog cu zu phun an si i mual rawn ah kaa an ikaat i an um. Khua an ngei. Chungkhar zong an ngei ve. Ikuh (hug) zong an ngei ve. Aa kup mi cu kan hmuh hna i nu pawl cu an ilawm tuk ah a ai bak in an ai. Ilawmh thianghlim tuk a si. “Vanvan, aa kup mi na hmuh hna i na ning a zak nawn bang“ kan von ti. A ni.\nLampi ah tibual dawh ngaite kan hmuh. Naa i tlang ti bual lanhtak an sian lo tluk khin nu pawl nih lanhtak an siang ve lo. A kam i hman va ithlak an kan hauh. Kan dir. Kei cu mawttaw chung ah ka rak um. Hawi cu aphunphun in hman an va ith la, ih dok tthut dok zong khin, background bochan pah in. Mahka cu Custer Park chung a si cang. Custer ah cun fung muichia phun cu lam thlang pi ah an rak um i, hmanthlak ah kan vong fuh hna lai tiah Ramram he kan sia a herh nawn nain khua kan rau tuk sual lai tiah kan ti tthan i kan lanhtaak hna. Vantthat ah, chaklei lam kam te ah tam nawn an rak um i mah tu cu hman kan thlak hna. Kanmah zong kan ithla ve. Kanmah kan idawh deuh rua ka ti.\nZanlei ni nem ah Crazy Horse zuk lung tlang cu kan va phaan. Hmasa ka kal tan ah khua kan hnu tuk cang i kan rak zoh manh lo mi a si. Zoh kaa ngaih. Crazy Horse cu Sioux (Amerikan vawlei a ngei tu Indian) miphun i an pasalttha a si. Mirang an kai ah hin Indian nih an rak doh hna. An tei hna lo. An ngol ve hna lo. Mirang nih cun kan do ti hlah u law cu cu kan in pek hna lai e zei e an ti hna. A hnu ah an biakam cu an buar tthan lengmang. An ram an chuh hna. Cu tik ah Crazy Horse cu a thin aa tuar ti lo i ral a tho. Mirang cu a doh hna. Ral a thiam tuk i an tei kho lo. Lungdongh in remnak min kan thu kun lai e tiah Mirang nih cun an auh i, remnak biakam an chim lio a lu a khun kar ah ngaihthlem in a hnulei in Crazy Horse cu an thah. Kum 35 a si. A zuk lung an saih mi hi 1947 in an thok. Atu i an saih zat cu 1998 kum ka kal lio i ka hmuh ning nawn in a rak um. An chei set lo. A lu hi a kha in a cal paar tiang pe sawm kua a si (inn dot kua can). [hika ah]\nKei cu cawngnak puan kaa chuah i mi torlecheng lakah cun kaa aih. A naal tuk i hna tu cu a hnok pah. Ngunte nih, “Miphun mah vialte lak ah cun maw naa aih ko?” a ka ti. “Aih dahhe! Miphun ve henpei kan si cu. Crazy Horse tluk i upat awk a tlak mi hi aho hlei dah a um” ka ti. Mi liangngan cu an tampi ko nain mahle miphun runven kong ah cun Crazy Horse tluk i ka upat mi an um tuk khe lo. Crazy Horse zuk lang in cawngnak puan he cun hman kaa thla. Mah ko cu kaa lungsi. Vahla ithawh ormar hmanh ka duh. Thiam le ka thiam deuh lo.\nVai lian ttih lo pasal ttha Crazy Horse aw,\nChan za hmun ding na zawl lung an remh cu,\nHaal la'ng pi ro thuamsung cawngnak puansen he,\nMiphun an duh tling hna seh sung leen in.\nKei zong e, vai lian kian lo phunkil Lal Luai hrin,\nCinzah Mang Hlun si ve ing.\nA zuklung an saih ning le bom an puah ning tu baisakup in suimilam cheu hrawng kan zoh. Mahka zawn cun bus a ra i phar thum cio liam in icit i a zuk lung tangte tiang va kal a si. Bus kan hngah kar ah cun midang cu posture phunphun in hman an va ithla, rang aa seh mi pawng ah. Kei cu achung hmanthlak le ca ka rak zoh lai tiah ka taang; na’n, a biapi mi an chiah nak ka hngal lo i zei set ka zoh lo. Bus cu a ra. A zuk lung tang te tiang a kan kalpi. Hman kan thlak i kan kir. Sau tuk taan lo in kan pok tthan. Lampial kan va chuah ah Sungsung nih a khemra a philh i kan kirhnawh i kan va laak. Fel lo a hei ipuh ngai. Ngahring dawi lam i hreitlung philh i kirhnawh tehna le mah bantuk ko hi umkal a sunter tu le a kan philh lo ter tu a si ttheu ti a hngal rua lo. Atu zong a hngal lai lo. Hal hmanh u.\nKal kan ibat mi cu Rushmore tlang lawng a si cang—kan kal hnawhchan bik. A hlaat ti lo. Mahka ah cun zan tiang kan duh can kan um lai kan ti. Kei cu rawl lo dok i ka um a sau cang i ka hmur a caar pah cang. Kaa panh set ti lo. Rushmore thlang khua hmete ah kan ttum. An rawl a ttam cio i hawi cu Pizza dawr an helhum. Acheu rang an zoh. Kei cu, achak restaurant ah ka hong kai. Rawl kong le thilsining ka hong hlat. Rushmore i program dang kong zong. Vantthat ah Becks beer an rak ngei i thue khat ka tawng pah (kaadang ah Becks a um lo). Hawi cu ka vong auh hna. Mahka suimilam 4:00 lawng a ti rih. Zan 9:00 ah Rushmore tlang ah cun show a um ding a si i suimilam 5 chung caan kan ngei. Kan farle cu kan seihchiah tuk hna i pa pawl cu zalong in kan um. Intang khuadai i kan tthut kar ah rawl cu an rak cah dih cang. Kan tling in kan tthu i bia kan iruah pah. A sunglawi ngai in kei cu ka thei. Ngaknu pawng tthut ka ting fawn. Beer zong cu kaa chap pah, an thawl a fa tuk i. Pa pawl zong cu din ka forh cio hna. Ahnu cun forh zong ka zuam ti hna lo.\nZanlei suimilam pa ruk hrawng in Rushmore tlang kai ah cun kan pok. Kaa relh hlan ah kan phan. Kan lan deng. Zarhpi zanlei a si. Mi an tam pah. Ahlan ka rak kal lio bantuk tu cu a si lo. Kan bu te i kal lo in kan ciikpaak in kan hong kal. Mah na cun, kan khuahoi nih cun la kaw, khoimaw ram i a ra mi tourist phu ah an kan rel i an guestbook i min thut ter awk ah an zaang kan raam tuk. Wind Cave le Crazy Horse hrawng i kan iherhat lio zong ah mahti zoh cun an kan zoh. Pa Lian nih, "Kawlram ah cun Mirang tourist kan rak zoh tawn hna; atu cu kanmah tu pei an kan zoh cang hi" a ti. Kalpah in hman kan ithla pah. Rushmore tlang cu kan zoh. Tlawmpal ah ke lam in kan va kal. Mirangpa hmanthlak kan fial i vawlei ah a kan ihpiak i a kan thlak. Kan ilawm bak. A thlang kan phak ah ruah a sur ah ruah a sur i thing tang ah kan dihlak kan dor. Mahti i hmunkhat i naihte i kan dirtti cu a um bal lo. Mitthlam ah a cuang rih. A thlang ah tlaitlan a um i mah ah cun tlawmpal kan tthu. Bia zong kan ihal pah. Ka chim lai lo.\nKei cu kaa hnawnam nawn. Rushmore hel nak lamkual an ser mi ah lam va leen ka duh rih. Kan phu sin ah tthate’n ka chim rih lo. Gift shop ah kan lut hmasa lai e an ti. An lut. Kei cu khualeng ah ka dir ko. Ka luh ve ah cun hawikom ca i laksawng cawk ka sia a herh ve ttung lai, semrel hau le ka si fawn ttung. Luh cu ka lut ve, hawi hnu ah. Hawi cu laksawng sunglawilawi an caw. Kei cu voi hnihhnih kal ah tiah, kan kal nak vialte an thlak mi video phel pa khat te khi kaa cawk ve i a si ko. Hawi souvenir cawkpiak kong ah cun paam lungping ka si. Thil an cawk dih cun tlang hel lam ah cun ka kalpi hna ka ti cu aping ah ka chuahpi hna. Kan kir i pawh dang in kan pok. A si hoi lo. Kan kir hoi i avoi thum nak ah kan hmaan. Ramlak khin lam cu aa kual i fing va chuah ah Rushmore a lang lengmang. Ka tlaupi hna chung ah ni rak tla cang belte kaw a lung zuk tthate’n a lang ti lo. Kei cu hlanlio i ka rak kal nak le kan rak idinh nak tehna ka hmuh tthan i Kris le Anne le Faite zong ka mitthlam ah an cuang dih. Ahlan i kan kal nak can bakte kan kal. Kan rak idinh nak bakte ah kan idin. Lungpi cung ah ka tthu i, “Bawipa, mahka hmun ah hin ka phan kho tthan te lai ti hmanh ka ruah bal ttung lo” ka ti.\nKa vung hmuh tthan hlanlio kan tlon leen nak,\nPangpar le vau an par tthan cang,\nKan nehhnu kha tuanbia a si ai cang,\nHnah nem tete an corh tthan cang.\nAhlan i ka rak kalpi mi cu Kris le Anne nuva le Faite an si. Faite cu Kuria ngaknu no mingo te a si. Mah kan kal hrawng cu kan rak ikom ngaite. Mah lio ah cun Lai nu he mahka kan phan te lai ti cu lungthlipel hmanh in ka rak ruat lo. Atu cu Lai kan far hniangle hrimhrim te he kan si cang. Aho kan ngai ti lo.\nHo vanhai lo, hi leicung i lungduh he len cu,\nCung zing khua nu sam hri sih si seh\nNang he kan lam len hi leng le val rual nih\nPhai hna seh, phai hna seh tluang za cul phai hna seh\nRoling seh roling seh nang le kei co lai nak ah. [Lai Par Een sak mi hla a si]\nRushmore tlang ah cun kan va kai tthan. Khua a mui cang. Slide show tuah ding a si i kan hngak. Hawi cu cungdot ah an um. Kei le Ramram cu kan ttum i atang in kan vong zoh. Inn tang i piahkhan te zong ka zohpi pah. Nu nih “God Bless America” ti hla khi ciammam in a sak i khehset in an chuah. Cun president te pa li kong video tthing an chuah i an kong an kan chimh. An lungzuk zong cu meiceu in an kah. Mah cun ttian a si. Kan tlawn mi chung ah zei dah na lung a'n la bik tiah Sungsung ka hal. Crazy Horse a si rua ka ti e a ti. Kei zong ka si ve. Fungku tu nih cun Rushmore lungpang i mi lu pa li cu lungpang khuachia ka lawhter hna e a ti. Chinchin maw aho he kha, mahti cun an si ve rua. Ka nih an chuak pah. Na'n an mawh lo. Kei zong hmasa i ka kal tan ah ka zeimaw a ti nawn. Bia nuam iruah pah in kan riahbuk ah cun duhsah in kan ttin.\nZan thlapavang tang ah nuam in lengtti ’si,\nInuam usi, ’nuam usi, dawtmi he 'nuam usi,\nDawtmi he dawtmi he inuam usi thlavang tang ah.\nBuuk ah cun kan ra phaan. Zan ttim hrawng a si. Kan phanh lecangka in hawi cu rawl an dap tthan, mah zanttimpi ah cun. Beer kan ichiah cia a um i mawttaw mong pa pawl cu banghhaal ah dur hnih hrawng cio an ding. Kei cu din ka duh ti lo. Ding kut ngat law, atu hi pei maw din caan a si cu e an ka ti leen. Ka duh hlei lo. Ding leen hmanh usi law inuamh dawh kan si lo. Aziah tiah kan farle cheukhat an tha a ba i ih colh duh dawh in ka hmu hna. Fungku cu aa hlonh cang. Inuamh set ding ttung lo i zanlai i beer din naksa cun ihdep a ttha deuh ka ti i ka to ko. Ka hei zin pah thulh. Sungsung nih tingtang a va laak i a kan pek. Hla sa kun usi kan ti.\n“Itlai si kan za ttial kut nem in,\nIhnim si kan rim aa dang hnga maw,\nAn ti bang ka dawt nang le kei cu,\nKan rim bel aa dang cang rua ka ti”\nzanmang ah an cang dih ai e cu ka thin\ndamte in ka dawt nunnem mangttha law\nWine tal caw usi law, athli in Pepsi he cawh usi law nu pawl cu din hna usi ti ah le, wine din cu mit a kuh tuk i an kan ihtaak nak fah a si lai. Athaizing ah an lu a faak kho fawn. Cun an kan hngalh sual ah cun mithmai ttha kan tong lai lo. Zeiti a si hmanh ah ih lei a hau ko. Kan ttin. Farle he kan caan sung lakin kan hmang dih deuh lo. Kan ttin in pa pawl cu kan pali kan duhbia kan va iruah hrinttung. Kei cu 3:30 hrawng ah ka ihtak hna. Pa Lian cu keimah hlan ah a it cang. Ramram le pa Hei cu zei bia ko dek an iruah; zing khua ceu tiang an tthu. Kei zong cu kan inuam rua lai ti i coke kaa din cia mi nih ka damh kaw ka hriau ciammam i ihkhun cung in zan ka var ve. Zinglei ah suimilam pa khat chung hrawng kaa hngelh manh. Thawh a cu colh.\nKaa kholh. Chinchin a ra hoi. A ra kan phok. "Kan tho hnek ko e!" kan ti. Tlun lai zing a si i suimilam 8:00 hrawng in kan pok lai i Badlands kan zoh pah lai kan ti ni a si, nikhatni. Nu pawl riahbuuk ah cun kan va. Thil an rak ser cuahmah. Nehnang hmunthur he riahbuuk kaltak an duh lo i inn zong an rak thianh dih. Pa pawl riahnak zong cu pa Hei nih a thianh dih ve. Kan caan a dong lei a phaan cang. Nihin cun kan tlung riangmang cang lai. Caan saupi chung rak ingaih mi caan sung tawite cu hnarcheu uak a liam manh cang, zeikar hlan ah. Atu bantuk caan hi hmuh khawh tthan a fawi ti lo. Hmuh tthan zong ah akel a si ti lai lo. Mi kan bau cang lai. Lungthin aa thleng cang lai. “Caan aw liam rih hlah” ti hla sak leen zong ah zei san tlaih dawh a si lo. Liam thluahmah aa tim.\nAw tthen siang lo, caan aw liam rih hlah,\nDawt kan cim lo caan ah, tthen lai ruah a har,\nDawt he lentti caan te ah, caan aw, liam rih hlah. [Sung Tin Par te sakmi]\nThaithawh cu lampi dawr ah kan ei te lai kan ti cu fawi le bai ah dawr kan hmu lo. Kei le Ngunte cu rawlttam aa pheh kho ding kan si lo. Pa Lian zong a rawl a ttam ve ti a lang. Chim cu a chim lo. A dai ko. Tialte cu a leklak. Vending machine ah kan lut i ttukttak kan caw. Ngunte nih fongvoi a kan puahpiak. Keimah lawng nih bawm khat ka ei dih. Kan kal i Badlands cu kan phaan.\nKhuanu kutneh Badland Tlang ti i ka rak hlawi mi a si. Hmanthlak i nan hmuh ning hi Badland cu a si ko. Atung meng sawmli, a vang meng sawmli ve. Ka thluak a chiat cang ning hi ka ti. Mah tluk hmun theihtlei Badland i a geologic history cu dahkaw ka philh dih cang cu! A hmun ah an ttial mi kan hmuh i mah zoh chom cun ka naule cu ka chimh hna. Kum 37 million lio ah nitlaklei in meitlang vut a hrang i aa pong i tlangpawng ah aa chuah i ti i a ei hnu ah mah cu a chuak mi a si, a geologic history ah. Thing le ram a kho lo. Ahlan ka rak kal lio cu July 3 si kaw a pawng ram vialte an hrin saling a si i a rak idawh tuk. Atu cu ram an eu dih cang i khua aa dawh deuh ti lo. A tlang cu keh hel in kan hel hnek. Ahlan i kan rak kal nak lai lam le ramlak tete an um nak ka hngal ti lo i kawlchom pah in kan kal. Hman kan ithla. Khua kan thlir. Faite mui belte a leng ti lo. (Fungku belte Faite he an ilo pah—an ngo veve). Mawttaw cung i ttum theng lo in ahel in hel usi law zoh ko usi kan ti nain kan ttum pah. Yellow Mountain ah hman kan ithlak hin lo e ti i uite ekchuak a lo zong um hna kaw, a si kun ah tiah kan taap. Tlangpar ah cun hman cu an hong ithla. Kei cu mawttaw chung ah ka rak um. An ttum lei ah hmanthlak a kan hau tu bik cu a ttum kho ti ciammam lo i ttap hrulh in a tthu ko. Chizawh si seh law a ngeu leen cang hnga. Ka hon hmuh i mawttaw pang ka bauh i vir tiah ka hong tli i ka hong laak. Shrek le Princess Fiona cio kan si ko. A nuam pah. Faite zong mahti cun ka rak khamh cang, Badland ah cun. Badland pei kaa ziak hi ka ti. Chinchin nih mark 100 a ka pek. Vanvan te nih video an kan thla lo hih, a paam ning cu!\nBadland cun chunhnu suimilam 3:00 deng in kan chuak. Ka tlung riahmah ko cang. Kan caan cu mah vial cu maw a si ko kan ti. Pa Lian he kan hla hrawm, "Piau sun ci nu" hla rumro khi lung ah a chuak cang.\nKan kal lengmang i tiva nganpi kan ton. Mississippi a si e ka ti hoi hna. Avoi tam cang kaw an ka zum set ti lo i cataar an zoh ciammam i Missouri tivapi a rak si ai. Asina’n ataktak ah cun mah tiva tu cu Mississippi tihrampi taktak a si deuh. A tteng a fate tu Mississippi ah an rel chih ca ah a si. Mah tiva kam ah cun ciammam in kan tthu i salad le pizza kan ei. Beer zong kei cu ka ding pah. Sen pelpul cun mawng nawn ingkaw an ka neek i, lampi ah ngaknu-tlangval lei interview an ka tuah ciammam i, nu pa nga nih ka bia ka phit hna kaw, maw ka nui, a har taktak. Holh nak a ting rua tiah ka ruat hlah u. Nu kaa pa nga le pa kaa pa khat cu tuak ko u. Asina’n an ka phit kho dih lo. Interviewer cu Chinchin a si na'n ahnu ah cun an ibawm dih. Anmah nih cun “stupid questions” an ti. Har cu an har pah. Na’n kaa ttihter nemmam hna lo. A herh ah cun Part II hmanh ka ngamh rih ka ti hna. Ataktak tu ah cun an ka chei deuh, phehthuh lo te. An ka hal mi cu:\n"Nupi ca ah cubantuk khabantuk si seh ti i ri na khiah mi a um maw; biana ah, cataang, muisam tehna?"\n"A um na'n a tam lo. Pakhat cu kum hi a si. Keimah he aa khan mi si hna seh law a ttha ka ti."\n"Aa dawh lo mi nak cun aa dawh mi ka duh deuh hna, kei cu. Na'n dawh lawnglawng nih lai a rel lai lo. Inchung luhpi awk taktak ah cun midawh nakin mittha kan duh deuh men hna hnga, an kemh lo ah cun."\n"Chungkhar background teh?"\n"An cikawr zoh cu a biapi henta, asina'n rum le saan cu a zoh awk ka hngal bal lo."\n"An cataang kaa rinh lo."\n"Asi ah, an tuanbia teh? Tlangval ngei bal cia hei ti bantuk, caan tawite chung va ngei bal cia hei ti bantuk teh zeitin thla na ruah?"\n"Tamaing ma ttin mi kaalah thil tu cu hlat ve i cohlan khawh le khawh lo henta. Thangchia tuk cia maw an si miphung te i khua a sa mi dah ti zong in aa dang lai cu. Asina'n kanmah he tuanbia ithok cang hnu i second caller sin pial taak cu a faak ko hnga dah ka ti."\n"Aziah thla nungak na helh lo?"\n"Ka pawng ah Lainu an um lo hencu. Laimi um nak ah ka um lo i helh ding ah cun tlawn an hau i, caan le tangka ka ngeih lo cuta."\n"Telifawn zong ta na hman!"\n"Telifawn cun zan khat ah minung pa hra he ichawnh khawh a si. I, biathlum i kanmah an kan chawnh bantuk te hin vaal dang zong an chawnh cio hna si kaw, mah cu kan izumh kho lai maw? Ka kemh hna seh law zeitin dah na tuah lai? Can we trust telephone?"\nBia kaa palh sual lai ka ti i ka ral a chia pah cang. Vantthat ah, "Na weak point phun thum chim" a ka ti. Ka tha a dam deuh. Na'n, tam tuk chung i pa thum lawng thim belte cu a har pah. Azei poh chim ko ning ka ti i ka chim. Mah hnu cun nu kaa pa nga cu buangro bang an awn ciammam i holh nak ka ting ti lo. An ka phih dih. Hla tu in ka ttang, "Koh achit neh ayaya ko, akaung attaing phyit se me" ti hla khi kaa thawh. Hmah zeizat dek ka hmuh. Tam pah hmuh awk ka si.\nPa tthawng tthawng pa hnih—Pa Hei le Ramram—nih kan kalpi hna kaw mawttaw mongh ah kan seihchiah tuk hna i hnangam tuk in kan icit. Lam le map zoh tu cu kan ibawm pah. Mawttaw park lai tehna ah cun nu pa ruk lengmang nih mawttawmong cu chimh a si. Lam pial ding le ding lo kong zong ah democracy phung in an um pah. Nu cu an thluak chung ah map an chia lo. Lampial kan palh sual ah cun kan caan sung a paam tuk ding a si i, mifelfel Vanvan le Ngunte i lam an zoh ko bu zong ah, mitchinh ka duh lo. Kan caam chung ah hin suimilam 4 le acheu chung lawng kaa hngelh ko nain lampi ah kutcangcan hmanh ka ngu bal lo (ngaknu pawng um i ngut kun hnga cu tiah). Mit-au ah cun an ka rinh bak.\nA it hmasa aa ngai lo kan cang lai,\nTinmanthluai aw tuzan cu,\nTuzan cu, tuzan cu,\nTinmanthluai aw tuzan cu.\nFungku aa panh ciammam i khu le phak in bia a kan ruah. Bia ka hal lawlaw.\n"Tlangval nih duhnak bia hei in chim hna seh law hlangko i leh maw a ttha na ti, aziaphial deuh i leh dah?"\n"Fiangte i leh a ttha ko."\n"Asi ah zeitin dah na leh hna hnga?"\n"Ka duh hna ah cun, 'I love you too' ka ti ko hna hnga."\n"'Na duh hna lo ah tah, hlangko in maw 'ka'n duh lo' tiah na ti hna hnga?"\n"Zeitin hme kan ti hlei hna la le?"\n"Awh, phundang deuh zong in ta. Zoh dawh ttung, fiang fawn ttung khin."\n"Zeiti bantuk khin thla?"\nMidang zong an ithlak cio cang.\n"Kaa ready rih lo" ti bantuk zong in hme teh."\n"Cu tu cu a fiang lo tuk. Mah nak fiang deuh cu a ttha. 'Kaa ready rih lo' ti cu duh lo bia ah laak dih khawh a si lo; thil pa khatkhat ruang i i-ready rih lo taktak zong a si kho si!"\n"'Ka lawng lo' ti bantuk zong in hme teh. Cuti i ti rawh hnu ah cun ka helh ti hlah tinak a si ko hme cu."\n"Helh chih a hmang mi zong an um ve cu awh."\n"Cu tu cu anmah risk cio hme teh."\nFungku cu adang zong ka hal leen. Ka kher pah, ka nih pah. Amah zong nih a ka hal ve.\n"Asi ah, darling he ipehtlaih nak ah hin zei thla a biapi na ti?"\n"Idawt a biapi an ti tawn ko hita. Na'n kei cu, "Make him important" ti hi kan chungkhat nu pawl tlangval a ngei hnek mi ka chimh tawn hna mi a si. Nu zong pa zong nih biapit cu kan duh dih. VIP si ter an hau ko cuh! A ca ah ka biapi lo ti itheih ah cun lungrawh zong a fawi, relationship rawh zong a fawi cang.\n"Zei bantuk khin thla biapit ter ding cu a si le?"\n"Cu tu cu mah le thiamning cio henta. Biana ah, leng chuah nan itim hnga, a herh tuk lo mi ah. Mah lio ah cun a'n leng hnek hnga. Na hawile kha, kei cu ka ra tthan lai lo na ti hna i nang na ttulh ah cun na tlangval na biapit ter tinak a si ko. A'n leen lio i mi he tto lak ttelifawn i nan ichawnh belte ah cun na biapit ter lo tinak a si. Zei dang zong ah amah duh nak le feeling bi api i na chiah ah cun mah cu biapit ter a si ko."\n"Si, i-upat cu a hau bak ka ti mi a si."\n"Um, a hau ko. Na'n kei cu upat nakin dawt ka duh deuh zungzal."\n"A si ah, nu i pa helh hi zeitin thla nan ruah cio?" ti in bia a tho. "Kan duh tuk ko hnga ta" tiah ka lungthli cun ka von ti colh cang. Pa pawl cu hal leen hauh dawh kan si lo. Kan duh dih ko. Nu pawl an holh. Acheu nih, "Kanmah taktak i helh cu a si kho lo; ye-la miaung-pe belte cu kan tuah hnga" an ti. Duhnak lam kan sial piak hna hnga ti khi a si. Mah cu aziaphial i helh he aa khah ko hencu ti a si. Acheu nih helh cu si hlah e, helh ah cun helh tu nih pei thok a si cu. Tilam sial piak cu an kan helh nak lam tluang lak i rak tuah khi pei a si ko cu ti a si. An chim ning ah dawtnak ti kan lei i a luan lawng ah lam kan sialpiak hna i kan dawnh hnga ti lei deuh khi a si. "Ziah pa helh nak right nan ngei lo mei i?" tiah ka von forh hna. Anmah tal i ye-la miaung-pe an tuah pah lo ah cun kan luang ngam hnga lo ti lei deuh a si hoi. Nawl vialte pa an kan pek dih khan a si. Helh cu pa rian ah an chiah deuh ko.\nNupi/va ngeih kongkau i chungkhat bia ngaih awk a si le si lo kong bialam ah a chuak. Acheu ruahnak ah kumtlingpi aa si cang ko hnu ah cun mahle nawl a si ko ti deuh a si. Ttale nupi ding kong i farle ithlak tuk a tthat lo ning zong kan hon chim nawn i pakhat nih a herh nak ah cun ithlak zong cu a hau ve e a ti. Mi pakhat kong tahchunh nak a laak. A kan daw lai lo e ti in a farle nih an tta i a duh mi ngaknu an kankuat i, nu cu va a ngei i a vale chungkhar cu a daw khe hna lo. Rak kankuat hna hlah seh law anmah chung nih an tuarh ko hnga e a ti. Ramram nih adang a kan chimh ve. Chungkhat bia ngaih pah lo ah cun zawtnak an ngeih ziar mi tehna hngalh khawh a si lo ti bia a si. A si ah, chungkhat bia tu cu information ca ah laak ve ko, a hmaan le hmaan lo zong chek ve ko, i chungkhat nawl zulh thengtheng belte itimh lo ding deuh in bia aa hrawl. Pa Hei nih mahle nawl bak si ding ti bia cu hon chim hrulh kaw thazaang a ka pek ciammam i, "Kei cu chungkhat sin in aana ka ting dih cang. Zei poh keimah nawl; fa hniang ka si" tiah ka hon icawngia, beer thazaang in. Kaa ngaihchih pah. Mah hnu cun holh ka rim deuh.\nKan hong dai deuh i Tialte nih ttelifawn i an hlen nak kong a kan ruah ciammam i a kan nuamh tuk. Rilfang cat deng in sau tuk chung a kan nihter. Pa Hei hmanh nih aa sum kho lo. Midang nih an ton mi an chim cio i umhar lo in an kan tuah. Arkhuang 3:30 hrawng ah ka um nak khua kan phaan. Kei cu a rong taang ding ka si. Hawi cu, Vanvan a thaizing 6:00 in rian ttuan ding a si i, coffee hmanh din taak lo in lanh colh an hau. Ka umnak ah cun an ka tohtak i an kal dih ko, hawi mah zat cu. Khua a dei deuh rih lo. Kaa hngelh ti lo nak a sau cang na’n siangcacawng pa khat ca ah zan hnihthum mitkuh cimlo cu thil thar a si lo. Ih duh lo in ka thil ka sim, kaa kholh, lakphak ka so, i hla ka ngai.\nKan khua tlang na liam ni cu, santlailo val ti in,\nNa ka philh ko lai parttha hawi…\nHawi kal hnu i a rong taang mi si cu a nuam lo. Lakphak din pah cun kan sulhnu ka hei ruat. Tangka le nihlawh tampi dih in kan farle an itim i khua lungduh tlawn ah kan kalpi hna tiah saduthah in kan nuamhpi kho rua hna lo ka ti i siaherh nawn. Nikum an inuamh ning an chim ah aa dang tuk. Zeiti awk dah a ttha, capo nuamhsaih thiam kan si fam lo cuta ka hei ti pah. Vantthat ah, kaa kholh hnu cun ka mit te a kuh i khua a ceu cang na’n ka it. Sau ka ih hlan ah ka thawh caan a phaan. Kaa tthang. Kaa mawithai. Cakuat ka rel. Pa Hei nih ttelifawn a rak hmeh. “Kan sin ah rak lanh ve awk na si na’n; kannih cu kan peh rih ko, atu hi inn khat ah kan to ko hna. Tlawpal ah kan hawile kan thlah hna lai” a ti i bia tlawmpal kan iruah. Tialte le Sungsung cu vanlawng in chun ah a zuang colh ding an si. Ka lungthli in, “Um, nan va thlah hna lai i, hawi dawt he itthen kan ti cu, an vanlawng a zuan i a loh riahmah nan zoh ah cun nan ngaih a chia leen te lai si kaw” ka ti hna. Faite a zuan ah ka rak ton cang i ka hngalh cia a si.\nMaw ka dawt khoika tal khin lang hnga maw\nHei cuan tthan rih lang cu ka thin\nKa dawt, ka hniang aw,\nAuh leen zong ah theih khawh a um ti lo.\nKa ih a tlawm na’n kaa panh pah ko tiah kaa ruat. Hmanthlak ka va ttawlter, kaa chok, kaa let. Chunhnu ah ka ra ttin. Nithum chung ka beer din mi vialte cu exercise tuah i khangh dih hau kaw nilin lak ah thlan chuak cikcek in tlik ka hau. Kaa serh kaa serh i tli nalak ah ka zuam bak lo. Block hnih ka tlik ah kir ka duh cang. Ka tlik chih lo ah cun ka pumsa chung i alcohol a lut mi a kang lai lo i ka taksa nih thau ah a thlen sual lai ti le ka phang. Heh tiah kaa hnek i ka tli. Mah le mah ihrem pei a si ko hi ka ti. Duh lio i a ka nuamhter tu beer cu atu ah cun a ka hrem tu a si cang. Aw, minung hi: nizan i kan duh mi kha nihin ah kan huat; nihin i kan hlonh ding mi hi nizan ah kan char; thaizing i kan kaltak ding hi nihin ah kan fuh. Anmah le an caan cio.\nHmanthlak sunghar tiah quality tthate'n chuahter ding in cuti cun na rak tuah cio lai tiah nu pawl cu maivan cakuat in ka thanh colh hna ka ti cu, kan ingaih tuk i kan ttawlter dih manh cang e ti a si. Acheu cu ciammamte i an ithlak mi ah hngerhte tiatia in an lang. Acheu ah kan mui a chia tuk. Kan nih tuk ning bak cu! Mah cu a nuamh nak pa khat a si. Pa pawl kan bu i hman kan ithlak lo a lang i ka sia a herh nawn. Ka nau pa Hei, pa Lian, Ramram le Fungku pakhat cio he Badland ah hman ithlak kan rak hngal lo. Hmung sung i caan sung hman tti a har cang lai.\nHi kan khua nuam tlawn i kan bia kan hla le kan caan hman ning hi khuasau ah khin kan philh dih te hna hnga maw ka ti. Kan philh hna hmanh ah ka lung i a taang ding cu um dawh an si. Zei cem tiah (phun nga ka thim te lai):\nPhongzu aa kup mi kan hmuh hna lio i nu pawl an ai tuk lio\nAlawng le lawnglo kut thlir kan tuah lio\nCawngnak puan he Crazy Horse i hman kaa thlak lio\nLawnglo pa khat baan ka tlaih sual i caangvat thin i a ka thin lio\nFungku bia ka hal lio\nKan dihlak hman kan ithlak lio\nYellow Mountain i mi ka khamh lio\nInterview an ka tuah lio\nZan ih lai i hla kan sak mi\nA tta i a hlen ning Tialte i a kan chimh lio\nKan hmanthlak cu maivan chiah awk ah ka sersiam hna, tluang dang um ka hawile i rak zoh khawh cio awk in. Kan tlonleen nak fing le tlang vialte an cuang. Zoh ah lung a leng hnek colh. Black Hills hrawng cu ka cim khawh lo mi si kaw kan tlonleen ka ngai hnek manh. Kan tlun in ni thum tluk ah a si i kan zuun aa zelh saling nih le a si. Hawile muithlam tete. Atu nak hin kan no ti lai lo si kaw, khua a sau lai i no lio muithlam an sung chin lengmang lai. Caan sung kan ngaih ni a um te lai mu ka ti.\n"Kan tlonleen nak fing le tlang dawh hna nih,\nAn cin dih ko lai bia le hla,\nKhundim in sempuak cawi hnu zong ah"\nNote: Mah ca hi kan hmun sung le caan sung philh dih lo nak ah tiah ka ttial i, a si ning lo deuh i ka ttial nak a um sual ah cun a rel nuam deuh seh ka ti nak a si lai. Nu pawl umtuning ka ttial mi zong hi lunghngalh i ka ti hram hna nak a si. Cun a kal tti mi hi ngaknu tlangval aa helh aa ngiar bantuk kan lawh nak a um kho men. Rel nuam deuh seh ka tinak a si pah. Tlangval pawl nan thinphang hlah u.


May 28, 2020 Salai Van Theihtlei\nLainu Pakhat Nih Laipa Pawl Fak Taktak In An Phomh Ko Hna Hih Virgin Lo Cu Nupi Caah Ka Duh Lo Nan Hei Ti Ve Ka Virgin Lonak Aruang Hi Aw Salai: Ka Virgin Lonak A Ruang Cu Salai Nangmah Ruangah Asi Hih: Salai pawl nungak virgin lo cu nupi ah ka duh lo cu e khai e nan ti a ngaingai tiah cun zeiruangah dah ka virgin lo tihi na hngal maw? Nangmah Salai ruangah dakaw asi hih.\nNa ka duhnak langhter tiah um thiam lo le fiksa seh in dakaw seh na ka thimh khah. Um thiam lo in hnu hmai na ka kheu khah. Takthak huah lo cun ma ka um khawh khe lai. Hihi nangmah ruangah an si hih. Virgin lo cu ka duh lo na ti, na tuah sualmi le na tuahmi theipar zuuntu cu na duh hoi lo. Uico le saram fa bang nan zatlawrh in nun na duh. Minung nunphung silo zia na hngalh ko ttung.\nKa virgin lonak a ruang hi nangmah na sum khawh lo ruangah dawh asi khah. Biahmaihngal tuk le uarthlaktuk in bia chim ti hlah. Caan tha le hmunttha kawl in na caan na liamter lioah, chawlbuk tang i na ruahmi tamtlinlo phan in na nun tha an ther kha. Zeiruangah asi na hngal maw? Nangmah ruang lawng ah dawh asi hih. Hi dirhmun ka dirnak si hi. By Salai Cs


November 19, PDF- Gangaw Nih Palik Ceilak An Thah Hna, Hliam An Tam Rih – Onlinenungak\nNovember 19, PDF- Gangaw Nih Palik Ceilak An Thah Hna, Hliam An Tam Rih\nPalik nih an i citmi motor cu Gangaw-PDF nih bomb puahhnawh in an doh hna caah palik 5 an thi. Nihin November 19, zinglei suimilam 9:30 hrawngah Gangaw in chaklei ah a kalmi palik motor pakhat cu mengtung 13 pawngah PDF-Gangaw tat-khuai 2 nih bomb puahhnawh in an doh hna caah palik minung 5 an thi, hliamtuar an tam.\nPDF-GanGaw tat-khuai 2 in mipi vengtu ralkap phu hna cu hliamtuar um lo in hnu an tolh kho tiah Gangaw-PDF nih cathanh an chuah. Crd; The Chin Post\nRelchap; Ram le miphun a dawtu kan bochanmi Pasalțha kan ralkap pakhat nih mual a kan liamtak. Mual a kan liamtakmi kan Pasalțha hi chuahpi unau lak ah fa upa a si. Chungkhar i hringtu a nu hi mi dam lo a si caah chungkhar zohkhenhtu dingin Malaysia ah a kalmi a si. Malaysia a um lio ah chungkhar țha tein a cawmken a zohkhenh hna lengah dothlennak caah biatak tein țan a lami pa felfai a si.\nChin miphun dothlennak rian ah a langtlang in chawva thawh tiang lawng cu a lung aa tlinh tilo i a mipum hrimhrim in ram caah pumpek nunthap dingin Malaysia in a tlung i a chuahsemnak khua le a dawt cukmakmi hringtu a nu & pa hmanh hrui lo tein le kutnem chanh lo tein dothlennak hmunlipi a fuhpanh i ralkap training a kaimi Chin miphun ralkap a lutmi a si.\nA nu le a pa nih lailei a tlung ti thawng an theih in chungkhar thar dirh dingah nupi an halpiak i nupi țhit ding tiang an tawlrelpiakmi a si. Sihmanhsehlaw kan ram le kan miphun nih a fekmi le a hmunmi daihnak federal zauk phung kan hmuh hlan lo le kan miphun nih mahte rorelnak phung kan hmuh hlan lo , ralhrang kan tei hlan lo cu ka rak tlungkho rih lai lo ee tiah hringtu a nu le a pa bia a tiammi miphun dawtu pasalțha a si.\nNihin ah ram dawtu pasalțha a tlei thawngtheih cu thinlung a kekkuai dih, a celh in kan celh lo … Pasalțha ramdawtnak lungput le chungkhar lei nih ton lai nicaan an hngahhlang ning hna ruah ah nihin kan kungtlungmi cu minung sinak nih ton aa harh ko … hringtu nu le pa an tuarfah laining ruah ko ah lung a fak thin a hung … zeican tiang ko hen hi tihin kan tuar rih lai ?? Maw Pathian hringtu nu le pa sin tuarzia thiamnak vun pe hna law, intuar khawhnak teinak țhawnnak pe ko sawh hna tiah chungkhar caah zaangfah nawlhal in thlaza ka cam.\nRam Dawtu Pasalțha nang cu na miphun caah na rian naa lim, vawlei ah nun man na ngei, nangmah an hringtu na nu & pa upat ka pek hna … kan miphun nih kan in philh hrimhrim lai lo, zalen ram kan ser ni ah na min kan rak țial lai mu … sian lo bu tein liam ai ko law . A Sangbik Upatnak Kan In Pek … Salute!!\nUCCF, Camp Victoria\nA min le khua ka langhter lomi cungah theihthiam siseh.\nCatialtu: Rev. Tluang Hre (Camp Victoria)


Hlasak Thiam Athen Sho Swe Nih Vawlei Cungah A Huat Bimi Pa Kong A Chim – ZINGHMUH NEWS\nHlasak Thiam Athen Sho Swe Nih Vawlei Cungah A Huat Bimi Pa Kong A Chim\nFebruary 16, 2019 February 16, 2019 by David\nA luan ciami kum 2010 lio hrawngah biatak tein a rak laarmi le tuni caan tiangah mipi nih an uar ngai rihmi hlasak thiam Athen Cho Swe zong a tu ah cun a dawtmi a fanu Ivy he single mother dirhmun in nuam ngai in caan a hmang ve cang. A fanu Ivy cu thil a theih khawh tuk ruangah le a leet tuk ruangah hringtu a nu lawng hmanh si loin mipi zong nih an duh ngai ngai.\nAthen Cho Swe hi ‘a pemmi umpu’ (ေပါက္တဲ့အို:) timi hlaphel in mipi nih an rak theih ngaimi si i mah hnu ah ‘kei mah he aa neih bik minung’ (အနီးဆုံးလူ) timi a pahnihnak hlaphel a hun chuah tthan hnu ah mipi lei nih an hun uar tak tak ve. Cun a nih hi hlasak nak lei lawng si loin lem cannak lei zong a zuam ngaimi a si bantuk in video tiang hmaanh aa zeih vemi si.\nA si nain hi vawlei cung cu duh tlin lonak ram a si bantuk in hlasak thiam Athen Cho Swe zong chungkhat dirhnak lei kap ah cun vanthiatnak a tong ve. A tlangval pa he an i neihnak in fa pakhat an neih bak ah an inn chungkhar ah thlichia le tilet bantuk chuak in an hun i tthen tthan caah single mother dirhmun a phanh nak zong cu si.\nA pasal cung i lung fahnak a neih ruangah maw si hnga hlasak thiam Athen Cho Swe nih cun vawlei cungah a huat bikmi pa kong tiang a chim. “Pa pakhat ka si tiah aa ti ve ko nain mah nih duh ko buin tthitmi nupi velh a hmangmi le duh tawk in velh hnu ah nupi le khuk tlaih in ngaihthiamnak nawl a hmangmi pa pawl hi vawlei cung i ka huat bikmi pa cu an si” tiah Athen Cho Swe nih cun a chim.\nAthen Cho Swe bia chimmi hi rel tik ah mah bantuk in a cungah thil a rak tuah balmi pa hna he pehtlaihnak an rak nei i maw si hnga timi hi ruah ding a um ngai ve.\nMarch 24, 2019 91\nAmah Nakin A Pasal Nih A Fanu A Dawt Deuh Ti A Ruah Caah A Fanu Hngawng A Tan Piak\nMarch 24, 2019 411\nCNA Ralkap Ruangah Vanzang Tlang Mino An Zam Dih Cang, Khua An Hlum Ngam Ti Hna Lo\nMarch 24, 2019 84\nA Tlangval Pa He Um Tti A Duh Ruangah A Pasal Bak Sobul In Thi Lak A Tuk\nMarch 24, 2019 340\nZei Ruangah Dah Pa Pawl Nih Nu Tattawk Tthami Hi Kan Uar Khun Hna\nMarch 24, 2019 125\nKum 2018 Academy Laksawng Hmu Tu Hna Le An Hmuhmi Laksawng Hna\nMarch 24, 2019 230\nMake Up Thuh Lo A Nupi Hmai A Hmuh Bak In A Tthen Colh\nCELEBRITY, HOME February 16, 2019 February 16, 2019 by David\nVisits since August 2018\nKum 21 a si mi nu nih a pasal an …Read More »\nChin National Army kan timi hna hi mipi nih kan …Read More »\nBritish rammi sipuaizi tuah mi kum 34 Sukhjit Singh timi …Read More »\nVawlei cung ah pa ka si ko aa ti vemi …Read More »\nKan theih cio bantuk in nizan March ni 23 ah …Read More »


KAWLRAM BUAINAK KONG AH TULUK LE RUSSIA UMTU CU LUNG ADONG KO – The Chinlung Post\nKAWLRAM BUAINAK KONG AH TULUK LE RUSSIA UMTU CU LUNG ADONG KO\nMarch 28, 2021 admin Knowledge 0\nKawl Ram buainak kong ruah le Tuluk le Russia cawlcangh ning zoh tikah Minung sinak cun lung a dong hulhual ko. Asi nain. zumtu kan lung dong hlah seh. Russia, Tuluk, Iran, Saudi Arabia, North Korea, Turkey le UEA ramhna komh vialte nak in Kan Biakinn kan Pathian a thawng deuh. Thla kan cam tikah Bawipa tuah ko ti ko tiin kan hal pinah kan hmurka ah Bawipa nih Nawl ngeihnak a chiah ti philh hna hlah usih.\nBawipa nih BIA in van le vulei a ser bantuk in thlacamnak in Nawl Neihnak Bia kan thlah mi nih ser khawhnak le thah khawhnak. Power a ngei ti philh hlah usih.Cu caah Bawipa nih a kan pekmi Bawmtu Thiang Thlarau UMPInak he Thla kan cam tikah China Russia Saudi Arabia, Iran, Turkey, North Korea le MAH phu thumhnak Bia Ralkap bu Bawipa min in phuang.\nKhi hna kho Na Hmurka ah Bawipa nih ser khawhnak le hrawh khawhnak a chiahmi Na Bia in thum hna. Khuai hna khek hna tau hna. Cuti Thlacam cu a sual maw?. sual hlah. Kan Ram a hrawktu le kan thisen a dawp i a kan that cuahmah tu kan ral cu dohnak Nawl kan ngei. Thumhnak Nawl kan ngei. Prophetic warfare( Prophet) ral dohnak asi. Prophet raldohnak hi Bible ca hlun lawngah a um lo.\nZultu hna zong nih Thiang Thlarau mit in an hmuh i an chim phuan mi cu chim. Phuan hnawh mu Minung cungah a tak in a Tuan ko.Tuchan zong ah Bawipa nih Thlarau mit langhnak in siseh, mang mui in siseh, Thlacam lio in siseh a pek lengmang ko. Zumtu tihin Thlacam.Maw China lev a uktu khua chia, Ralkap bu Bawipa le Fapa Jesuh min in kan thumh.\nKawlram le Sifak Ram ah na tuahmi that lonak cu Nangmah lu cungah tla ko seh. Kum 70 chung kan thisen Na thlormi cu Nangmah lucungah tla ko cang seh. Na Ram cu cheu le then in um selaw Na khuapi le Na fingTlang sang hna cu cim dih ko seh. Vulei hmai ah ningzak hmai chia le tawlawng thu in Na tuahnak thalo nih vun in ei ko seh.Kawlram ah kan thisen thlortu Russia le a tan ti Hawi sinah cu ti cun tlung ko seh.\nChina he an tuahmi Thil vialte cu hruhnak le molhnak ah cang dih lo seh tiin, Sam cauk kan rel asi ahcun David nih a ral hna teinak caah Bawipa a hal rualrual in Bia(Nawl neihnak) tampi a chim. Ral a tei lengmang .Israel prophet hna nih Ram tampi Rawhnak nak le tlak chiat nak Bia an chim i a dik lengmang.Bawipa nih zumtu Na hmurka ah ser khawhnak le hrawh khawhnak tawh a chiah ko. Tampi in cam. Tampi nih chim Bia cu a tak in cang seh.\nKan Ram kong ahcun Minung lei cun ruahchannak a tlawm. Asi nain Bawipa min in kan tei lai. Kawlram chak a tlaitu Setan le khuachia thawnnak a hram in kan bongh lai. Atu can cu Prophecy/ prophetic movement in Thlacam can Bia phuan can Nawl pek can khuachia uknak power a hram in bongh i Bawipa Temple ramthar dinh can asi. Vulei cungah a mui bik Ram Asia ah Bawipa Ram Thlarau biak inn Dinh can asi.\nAsia cu Bawipa nih vancung in Biathlam ah a Krihfa bu min a chim hmasa mi Ram asi. Asia a Ceu cun Bawipa zong vulei ah a rat chawm hmanh maw. Zumtu Kawlram le Asia ah Bawipa cu tilian bantuk in arat nak hnga vantek le khuari SUNAMY cyclone le tornado bang in Ram vialte hnuai sawp dih ding in Thlacam ko Hna usih. Israel ral vialte teinak caah David pakhat a za ko. Kawlram le Asia phu teinak caah Chin a za kho ko. Credit: Sui Chin.\nZUAL KO: LAIMI KANPA REV. LAI RAM HU NIH MUAL AA KAN LIAMTAK\nTUCHUN CAAH PATHIAN BIA. LAWRKHAWM KONG (RAPTURE) BY.REV.DR.G ZATHIO


Thawngpang Thar .Tuzan Ka lawi In News ka relmi ah Trump hi inn rangpi in thawl an duh, nain an tih a kutah power a um rih an dihlak, a kuttang an um dih rih caah an tih a ti. – Hakha Cherry\nCun Google Twitter le Facebook insgram nih an block khanh dih a ti. A chimmi bia hi mipi thinlung chungah a luhtuk tikah tih a nung tukmi pa a si an ti. 88.5 millian hawi chitkhat te a ngei khomi pa hi a mah long a si caah tih a nungtuk caah , Joe Biden caah tih a nung tuk tiah an ti.\nCun Facebook le Twitter le Insgram nih Trump an block caah (Parler) timi cu a hung larve cang. Hihi a tharte a si i a tu hi mi tampi nih an hman cang caah Facebook le Twitter caah cun zatlak puicimh an tawng taktak cang lai tihi a si cang. Cu tikah Google nih Parler cu ralrinnak a pek ve hi a si.\nParler app hi facebook ,Instagram le twitter he ai lomi a si, nihin long hmanhah millions in an ithial ti a si cang. Apple phone a hmangmi caah cun tuahkhawh a si.\nTrump hi an rak tihtuk caah le a hohmanh mithmai a zoh lomi pa Pathian long a i bochanmi pa a si caah an huatnak hi a si bik an ti.Trump hi a kutcung power a hman lai hi an tituk rih an ti.Credit-Joseph Thawng Z Ting\nZalawnnak Anphih.USA cu zalennak ram a si. Zalawngte in duhmi chimkhawh a si I, duhmi biaknak I thim khawh a si cu zapi theih a si.


Bible Verses On The Topic: Romvesener -> Mysterier\nZecawtamaw tatah Kaaning tei kaa dypaw carae cawh thi le saw khatah a cangpaw khah cang lytah uhtu sahlo, nawhnuinah sahlo, ma khazaw muinah hmingtuakhynah le cung lang letei a ungpaw thlawpaw pialuipaw thawtlungnah sahlo khah kaa dy hripaw a cang hi.\nAaning cawh zingnah hnuinah cung tah thi he ka, Khazing biakangpaw hming sahlo cawh hmuh bei he, canghrasala langhlaw pui taitah hmuh he ka, lungui teitah aa cyhlang. Mataico aluicung lehei khuachai le khuatlongpaw kaa cang peh takhah aa hni.\nKhuachai mingkai khah monghly khe lo. Mehthaikheh cawh aa hni ly hmotah vaiming khah aa cawnghrang he.\nKhuapui cazi a cangpaw taco zawpuipaw cawh de law, tah he ka, “Efesa cawngsaw sahlo, Efesa khuapui cawh a rungnawpaw Artimi khazingno behnah ing le avai lang tah a tlahpaw a lingthlaw a mingkaitu a cang tahpaw alui cung pungpaluh tah hnih thlang bei he maw?\nMacawtaco naaning vaicung sahlo le a chung letei a ungpaw sahlo, a lawng myca o! Canghrasala, alui le rili cawh naa cing a ping, zemaw tah pawco Setan cawh naaning khatah a tlahthlah myca! Ama cawh a thing a ling tah a paling thlang, zecawtamaw tatah cai a cawngpe long ka hnui takhah a hni cawtah a cang,” tatah tahpaw o khah ka thui.\nTaico, paribui cawh rili ngaekang lekhei a daw thlang ka, taico rili taitah sawhrang a kapiapaw khah ka hmuh. Ama cawh ki kihraw le lu lusarih hnui ka, a ki letah builukhu sanghraw a khu, taico a lu maikaw lekhei Khazing reipachianah ming khah a cia.\n Ma khybawh sahlo cawh raetuhnah caw tei pachiapaw rang sahlo khah aa lo. Aa lu letah suilukhu hapaw khah a khusah he ka, aa hme cawh cawngsaw hme aa lo. Mataico aa sang cawh canu sang hrakhei cang ka, aa haw cawh cakebarung haw hrakhei a cang. Kangpathi pho hapaw aa cacanghnaw letah a bai he ka, aa mathlaw py cawh raetuhnah hming lang a saipaw rang sahlo le ranglai sahlo khalung aa pathih thlangpaw py ky a lo. Mataico thingca-e hrakhei ahling chipaw lahme hnui he ka, aa lahme lekhei thlah pangaw chung cawngsaw hrai khynah hmingtuakhynah aa hnui. Mataico aa cung lekhei abui hnui he ka, ama cawh mehthi khua khobatlung a uhtu vaiming khah cang ka, a ming cawh Hebru rei tah Abadon tah he ka, Grik rei tah Apolion aa tah. A silang cawh Rawhrangtu tahnah a cang.